Menneskerettighedskonventionens betydning for dawn raids (5.2015 side 259)\n(5.2015 side 259)\nAf Peter Stig Jakobsen, advokat & Pernille Skovgaard Møller, advokat\nFor at sikre en effektiv håndhævelse af konkurrencereglerne i EU er Europa-Kommissionen (»Kommissionen«) og de nationale konkurrencemyndigheder tillagt vide beføjelser til at indhente oplysninger og gennemføre kontrolundersøgelser, de såkaldte “dawn raids”.\nKommissionen samt Konkurrence- og Forbrugerstyrelsen kan uvarslet foretage kontrolundersøgelser, hvor konkurrencemyndigheden gennemser, kopierer og medtager al relevant materiale, som kan udgøre bevis for eller belyse, om der er sket en overtrædelse af konkurrencereglerne.\nHverken Kommissionens eller Konkurrence- og Forbrugerstyrelsens kontrolundersøgelser er underlagt retsplejelovens regler om ransagning, og virksomheder er ikke tillagt rettigheder som sigtet i forbindelse med gennemførelsen.\nI en række sager for Den Europæiske Menneskerettighedsdomstol (»EMD«) er der blevet sat spørgsmålstegn ved, om Kommissionens og de nationale konkurrencemyndigheders vide beføjelser er forenelige med Den Europæiske Menneskerettighedskonvention (»EMRK«). Det er særligt retten til forsvar i EMRK artikel 6 og retten til boligens ukrænkelighed i EMRK artikel 8, der sætter begrænsninger for konkurrencemyndighedernes beføjelser i forbindelse med kontrolundersøgelser.\nMed udgangspunkt i dansk ret gennemgås i det følgende Konkurrence- og Forbrugerstyrelsens beføjelser i forbindelse med gennemførelse af kontrolundersøgelser efter konkurrencelovens § 18, og hvilke begrænsninger der gælder i henhold til EMRK artikel 6 og 8. Herunder analyseres retspraksis fra EMD, EU’s retsinstanser og de danske domstole.\nEMRK har siden 1992 været inkorporeret i dansk ret. Ved at tiltræde EMRK har den danske stat forpligtet sig til at respektere og sikre de grundlæggende menneskerettigheder over for enhver person inden for sin jurisdiktion.\nEMRK kan påberåbes over for de danske domstole og forvaltningsmyndigheder, der har en forpligtelse til at anvende EMRK på linje med anden dansk lovgivning. Endvidere følger det af EMRK artikel 32-35, at enhver kan klage til EMD, hvis det findes, at en medlemsstat har krænket de rettigheder, der er beskyttet ved konventionen.\nDet er således muligt at klage til EMD over kontrolundersøgelser gennemført af Konkurrence- og Forbrugerstyrelsen.\nEMRK er ikke bindende for EU’s retsinstanser, idet EU ikke har tiltrådt EMRK. Det følger dog af EU-traktatens artikel 6, stk. 1, at de i Chartret om grundlæggende rettigheder fastlagte principper udgør en del af fællesskabsgrundlaget. Chartret indeholder bestemmelser, som svarer til EMRK’s bestemmelser om boligens ukrænkelighed og retten til forsvar. Endvidere følger det af EU-traktatens artikel 6, stk. 3, at de grundlæggende rettigheder, der er garanteret ved EMRK, udgør generelle rettigheder i EU-retten. Borgerne er således sikret de samme grundlæggende rettigheder, uanset at EU ikke har tiltrådt EMRK, og EU-Domstolen har i sine afgørelser inddraget praksis fra EMD.\nEU’s manglende tiltrædelse af EMRK betyder, at borgerne ikke har mulighed for at klage til EMD over EU, hvis de føler, at deres rettigheder er krænket. Det er således ikke muligt at klage over en afgørelse fra EU-Domstolen vedrørende lovligheden af Kommissionens kontrolundersøgelsesbeslutning til EMD.\n3. EU’s konkurrenceregler\nPrincippet om medlemsstaternes processuelle autonomi indebærer, at det alene tilkommer hver enkelt medlemsstat i sin interne retsorden at udpege de kompetente domstole og fastsætte de processuelle regler til sikring af beskyttelsen af de grundlæggende rettigheder, der tilkommer borgerne i henhold til EU-retten.\nKonkurrence- og Forbrugerstyrelsen og de danske domstole er derfor ikke bundet af EU-Domstolens udmøntning af borgernes grundlæggende rettigheder i forbindelse med gennemførelse af kontrolundersøgelser efter konkurrencelovens § 18. Styrelsen og domstolene er dog direkte bundet af de grundlæggende rettigheder garanteret ved EMRK.\nKonkurrenceloven bygger i det væsentligste på EU’s konkurrenceregler. Praksis fra EU-Domstolen vil derfor udgøre et væsentligt fortolkningsbidrag ved vurderingen af, om borgernes grundlæggende rettigheder er blevet krænket.\nDet er således kun, når Kommissionen gennemfører kontrolundersøgelser, at EU-retten regulerer, hvordan en kontrolundersøgelse skal gennemføres, og hvilke oplysninger Kommissionen må undersøge og kopiere.\n4. Konkurrence- og Forbrugerstyrelsens kontrolundersøgelser\nKonkurrence- og Forbrugerstyrelsen er i konkurrencelovens §§ 17 og 18 tillagt beføjelser til at indhente oplysninger og gennemføre kontrolundersøgelser.\nKonkurrence- og Forbrugerstyrelsen kan i henhold til konkurrencelovens § 17 indhente oplysninger fra virksomheder, sammenslutninger og offentlige myndigheder med henblik på at vurdere, om et forhold er omfattet af konkurrenceloven. Styrelsen kan endvidere indhente oplysninger til brug for en bredere undersøgelse af konkurrenceforholdene på et givent marked.\nOplysningskravet omfatter alle oplysninger, der er nødvendige enten for Konkurrence- og Forbrugerstyrelsens virksomhed eller til afgørelse af, om et forhold er omfattet af konkurrenceloven. Styrelsen er overladt et vidt skøn i forbindelse med vurderingen af, om oplysningen er nødvendig.\nKonkurrence- og Forbrugerstyrelsen kan i henhold til konkurrencelovens § 18, stk. 1, også vælge at indhente oplysninger ved at foretage uanmeldte kontrolundersøgelser af en virksomheds eller en sammenslutnings lokaler og transportmidler. Ved undersøgelserne har styrelsen med ganske få undtagelser ret til at gøre sig bekendt med »enhver oplysning« og at tage en kopi heraf uanset informationsmedium.\n4.2. Sammenspil med strafferetsplejen\nKontrolundersøgelser vil som udgangspunkt ikke være beskyttet af retsplejelovens regler om ransagning og kun i begrænset omfang af forvaltningslovens regler.\nKonkurrence- og Forbrugerstyrelsens beføjelser vil dog være underlagt reglerne i retssikkerhedsloven, idet styrelsens kontrolundersøgelser er et forvaltningsretligt tvangsindgreb.\nOvertrædelser af konkurrenceloven kan føre til bøde og fængselsstraf, jf. konkurrencelovens kap. 8. Det følger derfor af retssikkerhedslovens § 9, stk. 1, at undersøgelser skal gennemføres efter reglerne i retsplejeloven om strafferetsplejen, hvis Konkurrence- og Forbrugerstyrelsen har »rimelig grund« til mistanke om, at der foreligger en overtrædelse af konkurrenceloven, der kan føre til straf. Hvis dette er tilfældet, skal styrelsen overlade undersøgelsen til Statsadvokaten for Særlig Økonomisk og International Kriminalitet (»SØIK«). Herefter vil sagen blive behandlet efter reglerne i retsplejeloven vedrørende tvangsindgreb.\nKonkurrence- og Forbrugerstyrelsen skal overlade gennemførelsen eller fortsættelsen af en undersøgelse til politiet, så snart styrelsen finder, at der er rimelig grund til mistanke. Dette gælder, uanset om mistanken opstår før eller under selve gennemførelsen af undersøgelsen.\nDet følger af forarbejderne til retssikkerhedsloven, »at mistanken skal være baseret på fornødne konkrete, objektive oplysninger i den pågældende sag«. Det vil derfor altid bero på en konkret vurdering, om Konkurrence- og Forbrugerstyrelsen har »rimelig grund« til mistanke om, at en virksomhed har begået en strafbar overtrædelse af konkurrenceloven.\nDer foreligger ikke retspraksis på, hvornår Konkurrence- og Forbrugerstyrelsen må anses for at have rimelig grund til mistanke. Forarbejderne opremser dog nogle eksempler, som i større eller mindre grad vil være holdepunkter for at antage, at styrelsen kunne have rimelig grund til mistanke.\nEr der tale om en generel undersøgelse af virksomheder inden for en bestemt branche, vil der selvsagt ikke foreligge rimelig grund til mistanke. Det samme vil være tilfældet, hvis Konkurrence- og Forbrugerstyrelsen ønsker at iværksætte en undersøgelse baseret på en mere erfaringsmæssig fornemmelse hos styrelsen om, at der kunne være noget galt.\nEn anmeldelse af et strafbart forhold vil som udgangspunkt heller ikke i sig selv være tilstrækkeligt til at skabe grundlag for, at der foreligger rimelig mistanke. Dette vil bl.a. kræve, at anmeldelsen indeholder tilstrækkeligt konkretiserede oplysninger om de pågældende forhold. Yderligere må det indgå i vurderingen, hvor troværdig anmeldelsen forekommer, og om der herudover i de oplysninger, som Konkurrence- og Forbrugerstyrelsen er i besiddelse af, er holdepunkter for, at der kan foreligge et strafbart forhold.\nDet bemærkes i forarbejderne, at det er karakteristisk for konkurrenceområdet, at vurderingen af, om der er rimelig grund til mistanke, ofte vil bero på omfattende og komplekse overvejelser. Det vil derfor ofte først efter gennemførelsen af en undersøgelse være muligt at få et overblik over samtlige oplysninger i sagen og derpå konstatere, om der er rimelig grund til mistanke. Konkurrence- og Forbrugerstyrelsen er således tillagt et vidt skøn ved sin vurdering af, om – og i givet fald hvornår – der foreligger en rimelig grund til mistanke.\nRetsplejelovens regler skal således finde anvendelse, hvis Konkurrence- og Forbrugerstyrelsen vurderer, at der foreligger en rimelig grund til mistanke om, at en virksomhed har begået en strafbar overtrædelse af konkurrenceloven.\n5. Lovhjemlet sikring mod vilkårlige og uforholdsmæssige indgreb\nEfter EMRK artikel 8 har enhver ret til respekt for sit privatliv og familieliv, sit hjem og sin korrespondance. Hovedformålet med bestemmelsen er at beskytte borgerne mod vilkårlige og uforholdsmæssige indgreb fra offentlige myndigheder.\nDet følger af fast praksis fra EMD, at begrebet »hjem« skal fortolkes bredt, således at også virksomheders forretningslokaler er omfattet af beskyttelsen i EMRK artikel 8.\nEMRK artikel 8 indebærer, at der i national ret skal opstilles passende og tilstrækkelige regler til beskyttelse af borgerne mod myndigheders vilkårlige og uforholdsmæssige indgreb.\nEMRK artikel 8 er endvidere nært forbundet med retten til en retfærdig rettergang i EMRK artikel 6, idet tilsidesættelse af retten til en retfærdig rettergang, herunder retten til forsvar, retten til kontradiktion og forbuddet mod selvinkriminering, ofte tillige vil indebære en overtrædelse af EMRK artikel 8.\nDet følger af fast praksis fra EMD, at en acceptabel beskyttelsesgrad mod krænkende indgreb i henhold til EMRK artikel 8 kræver lovhjemmel og snævre grænser.\n5.1. EU’s konkurrenceregler\nForordning 1/2003 artikel 20, stk. 8, og praksis fra EU-Domstolen fastslår, hvad der efter EU-retten må anses for at udgøre passende og tilstrækkelige regler til sikring af borgernes grundlæggende rettigheder efter EMRK artikel 8 og 6.\nDet følger af forordning 1/2003 artikel 20, stk. 8, at de nationale domstole skal i) kontrollere ægtheden af Kommissionens beslutning om at gennemføre en kontrolundersøgelse og ii) sikre, at kontrolundersøgelsen ikke er vilkårlig eller uforholdsmæssig set i forhold til undersøgelsens formål. Endvidere kan de nationale domstole kræve detaljerede forklaringer fra Kommissionen vedrørende de forhold, som begrunder Kommissionens mistanke, grovheden og karakteren af den pågældende virksomheds overtrædelse.\nKommissionens beslutning skal i henhold til forordning 1/2003 artikel 20, stk. 4, angive kontrolundersøgelsens genstand og formål, tidspunkt for påbegyndelse, mulige sanktioner og adgangen til at indbringe beslutningen for EU-Domstolen.\nDet følger endvidere af France Télécom-dommen, at Kommissionens beslutning skal indeholde en beskrivelse af kendetegnene ved den mistænkte overtrædelse med angivelse af det formodede relevante marked og de formodede konkurrencebegrænsninger, samt de sektorer, der er omfattet af den formodede overtrædelse, forklaringer af den måde, hvorpå virksomheden formodes at være delagtig i overtrædelsen, og hvad der efterspores.\nKravene til beslutningens begrundelse skal give de nationale domstole mulighed for at påse, at princippet om beskyttelse mod vilkårlige eller uforholdsmæssige indgreb og retten til forsvar er overholdt.\nFor så vidt angår kravet om, at kontrolundersøgelsen ikke må være vilkårlig, følger det af Roquette Frères-dommen, at de nationale domstole skal forvisse sig om, »at der foreligger tilstrækkeligt tungtvejende indicer til at begrunde en mistanke om, at den pågældende virksomhed har overtrådt konkurrencereglerne«.\nHøjesteret fulgte i Trioplast-kendelsen af 28. marts 2003 retningslinjerne udstukket i forordning 1/2003 artikel 20, stk. 8, og i Roquette Frères-dommen.\nTrioplast-kendelsen vedrørte Kommissionens beslutning om at gennemføre en kontrolundersøgelse af virksomheden Trioplast Nyborg A/S. Højesteret udtalte, at der i forbindelse med prøvelsen af Kommissionens beslutning om at foretage en kontrolundersøgelse i det væsentligste kan kræves, at den nationale ret forvisser sig om, at der foreligger tilstrækkelige indicer til at begrunde en mistanke om, at den pågældende virksomhed har overtrådt konkurrencereglerne.\nFor så vidt angår kravet om, at kontrolundersøgelsen ikke må være uforholdsmæssig, følger det af Roquette Frères-dommen, at de nationale domstole skal sikre, at der er en begrundet frygt for, at der vil blive protesteret imod kontrolundersøgelsen, og at der vil blive gjort forsøg på at skjule og unddrage beviser, hvis virksomheden var blevet underrettet om den ønskede kontrolundersøgelse. Derudover må undersøgelsen ikke være uforholdsmæssig i forhold til formålet med kontrolundersøgelsen.\nDe nationale domstoles prøvelsesret omfatter derimod ikke Kommissionens vurdering af, om en kontrolundersøgelse er nødvendig, ligesom domstolen ikke vil kunne kræve at få forelagt oplysninger fra Kommissionens sagsakter. Det tilkommer alene EU-Domstolen at efterprøve lovligheden af Kommissionens beslutning.\nKravene opstillet i forordning 1/2003 artikel 20, stk. 8, til sikring af, at kontrolundersøgelsen ikke er vilkårlig og uforholdsmæssig i forhold til undersøgelsens formål, kravene til Kommissionens beslutning og muligheden for efterfølgende prøvelse af lovligheden af Kommissionens beslutning, skal således beskytte borgerne mod krænkende indgreb fra myndighederne.\n5.2. Dansk ret\nTil sikring af borgernes grundlæggende rettigheder efter EMRK artikel 8 og 6 stilles der efter konkurrencelovens § 18, stk. 3, krav om, at Konkurrence- og Forbrugerstyrelsen skal indhente en retskendelse forud for gennemførelse af en kontrolundersøgelse. Forud for eller under retsmødet vil Konkurrence- og Forbrugerstyrelsen fremlægge en begæring om retskendelse vedlagt styrelsens beslutning om at gennemføre en kontrolundersøgelse.\nRetskendelsen vil normalt udelukkende indeholde en henvisning til Konkurrence- og Forbrugerstyrelsens beslutning om at foretage en kontrolundersøgelse og indeholde oplysninger om virksomheden omfattet af undersøgelsen, herunder bi- og kaldenavne, koncernforbundne selskaber samt adressen, hvor undersøgelsen skal gennemføres.\nKonkurrenceloven opstiller ikke krav til indholdet af Konkurrence- og Forbrugerstyrelsens beslutning. Det følger dog af retsvirkningslovens § 3, at beslutningen er omfattet af forvaltningslovens § 24, hvilket betyder, at styrelsen har pligt til at begrunde sin beslutning.\nKonkurrence- og Forbrugerstyrelsens beslutning skal derfor i) indeholde en henvisning til de retsregler, i henhold til hvilke beslutningen er truffet, ii) angive de hovedhensyn, der har været bestemmende for, at det har været nødvendigt at gennemføre en kontrolundersøgelse, og iii) om fornødent indeholde en kort redegørelse for, hvilke faktiske forhold som er tillagt væsentlig betydning for beslutningen.\nI praksis indeholder Konkurrence- og Forbrugerstyrelsens beslutning en kort beskrivelse af, hvilket marked undersøgelsen er rettet mod, hvilken overtrædelse som Konkurrence- og Forbrugerstyrelsen har en formodning om, at virksomheden har begået, herunder en henvisning til om den formodede overtrædelse er omfattet af konkurrencelovens § 6, stk. 1, om konkurrencebegrænsende aftaler og/eller konkurrencelovens § 11, stk. 1, om misbrug af dominerende stilling. Der er således tale om en særdeles overordnet beskrivelse, som giver Konkurrence- og Forbrugerstyrelsen vide rammer for, hvad der er omfattet af undersøgelsen.\nKonkurrence- og Forbrugerstyrelsens begrundelsespligt er således ikke lige så vidtrækkende som Kommissionens. Der er findes dog ikke støtte i praksis for, at de få krav, der stilles til Konkurrence- og Forbrugerstyrelsens begrundelse, skulle udgøre en tilsidesættelse af EMRK artikel 8. EMD har i Delta Pekárny-dommen fastslået, at selv en manglende forudgående retskendelse kan opvejes af en effektiv efterfølgende domstolsprøvelse, hvor alle retlige og faktiske forhold behandles.\nDe danske domstole er ikke afskåret fra at efterprøve nogen del af Konkurrence- og Forbrugerstyrelsens beslutning, herunder hvilke oplysninger styrelsen har lagt til grund for beslutningen, og om kontrolundersøgelsen burde være gennemført efter retsplejelovens regler om gennemførelse af ransagning inden for strafferetsplejen. På den baggrund må det antages, at virksomhedernes adgang til efterfølgende domstolsprøvelse af Konkurrence- og Forbrugerstyrelsens beslutning opvejer de eventuelle betænkeligheder, der kan være ved, at der kun stilles få krav til indholdet af styrelsens beslutning.\nI praksis er domstolene dog tilbageholdende med at efterprøve forvaltningsmyndigheders skøn. I Østre Landsrets dom af 22. juni 2006, stadfæstet af Højesteret ved dom af 1. februar 2008 (»Telia-dommen«), vedrørende en kontrolundersøgelse foretaget hos Telia A/S udgjorde Konkurrencestyrelsens (nu Konkurrence- og Forbrugerstyrelsen) generelle kendskab til en ensartet prisadfærd hos forhandlere af mobiltelefoner grundlaget for kontrolundersøgelsen. Højesteret fandt, at der ved vurderingen af, om foretagelse af en kontrolundersøgelse er det mest formålstjenlige middel til indhentelse af nødvendige oplysninger, tilkommer Konkurrencestyrelsen et betydeligt skøn. Konkret fandt Højesteret det ikke godtgjort, at Konkurrencestyrelsens beslutning var baseret på ulovlige kriterier eller et ufuldstændigt grundlag.\nEfter dansk ret skal kravene til indhentelse af en forudgående retskendelse, indholdet af Konkurrence- og Forbrugerstyrelsens beslutning og efterfølgende adgang til domstolsprøvelse beskytte borgerne mod myndighedernes vilkårlige og uforholdsmæssige indgreb.\n6. Kontrolundersøgelsens genstand og formål\nRetten til forsvar indebærer, at virksomheden har ret til at blive gjort bekendt med kontrolundersøgelsens genstand og formål. Konkurrence- og Forbrugerstyrelsens beslutning danner således rammen for kontrolundersøgelsen.\nFormålet med at afgrænse kontrolundersøgelsens genstand og formål er at skabe et grundlag for, at virksomheden bliver bekendt med omfanget af dens samarbejdspligt, samtidigt med at dens ret til forsvar bevares, således at konkurrencemyndighederne ikke kan tage på såkaldte »fiskeekspeditioner«.\nKonkurrence- og Forbrugerstyrelsen er dog indrømmet en vis handlemargin, herunder særligt når en fejl i beslutningen eller retskendelsen kan tillægges forhold, som kan tilskrives virksomheden.\nI Telia-dommen fandt Højesteret, at en retskendelse knyttet til en bestemt adresse også kunne udstrækkes til virksomhedens lokaler beliggende på en anden adresse.\nI Telia-dommen havde Konkurrencestyrelsen den 18. september 2001 anmodet retten om retskendelse til at foretage en kontrolundersøgelse hos Telia A/S, hvilket retten tog til følge.\nAf retskendelsen fremgik:\n»Det tillades repræsentanter for Konkurrencestyrelsen at få adgang til at foretage kontrolundersøgelse hos Telia A/S med tilhørende bi- og kaldenavne samt koncernforbundne selskaber på adressen Ejby Industrivej 135.«\nUnder gennemførelsen af kontrolundersøgelsen viste det sig, at den relevante forretningsenhed i Telia A/S, Telia Telecom A/S, var beliggende bag naboejendommen på adressen Ejby Industrivej 91. Konkurrencestyrelsen vurderede, at kontrolundersøgelsen »måtte gennemføres straks, hvis ikke formålet skulle forspildes«. Herefter gennemførte Konkurrencestyrelsen kontrolundersøgelser på begge adresser.\nTelia Telecom A/S gjorde under sagen gældende, at retskendelsen alene dækkede adressen Ejby Industrivej 135 og ikke Ejby Industrivej 91, hvormed kontrolundersøgelsen var ulovlig.\nHøjesteret fandt, at Konkurrencestyrelsen havde været berettiget til at udstrække kontrolundersøgelsen til Telia Telecom A/S’ lokaler beliggende Ejby Industrivej 91. Her blev der lagt vægt på, at Telia offentligt havde oplyst den i kendelsen anførte adresse som sin post- og kontaktadresse, herunder over for Erhvervs- og Selskabsstyrelsen, samt at selskabernes bygninger var i nærhed af hinanden. Højesteret vurderede således, at retskendelsen under disse omstændigheder omfattede begge adresser.\nRetten i Første Instans har ligeledes i Ventouris-sagen fundet, at bevismateriale indhentet under en kontrolundersøgelse hos en virksomhed, der ikke var adressat for Kommissionens beslutning, måtte benyttes som bevis for overtrædelse af konkurrencereglerne.\nVentouris-sagen vedrørte Kommissionens kontrolundersøgelse af færgeselskabet Minoan Lines. Kommissionens repræsentanter blev ved deres ankomst til de lokaler, som Kommissionen troede tilhørte Minoan Lines, gjort opmærksom på, at lokalerne i stedet tilhørte ETA, og at ETA var en selvstændig juridisk enhed. ETA fungerede som agent for Minoan Lines. På trods af disse oplysninger valgte Kommissionen at gennemføre kontrolundersøgelsen hos ETA. Forud for kontrolundersøgelsen havde Kommissionen haft flere skriftvekslinger med Minoan Lines, hvor brevene var sendt til og fra ETA’s adresse og var underskrevet af ETA’s administrator, hr. Sfinias, uden at ETA havde gjort opmærksom på ETA’s eksistens.\nPå baggrund af de faktiske omstændigheder i sagen fastslog Retten for det første, at ETA som agent og repræsentant for Minoan Lines var bemyndiget til over for offentligheden og Kommissionen at præsentere sig som Minoan Lines. ETA’s identitet som forretningsfører for Minoan Lines’ aktiviteter var således i praksis fuldt ud sidestillet med Minoan Lines. For det andet fastslog Retten, at Minoan Lines ved at have oversendt Kommissionens skrivelser til hr. Sfinias med henblik på direkte besvarelse havde bemyndiget såvel hr. Sfinas som ETA til at repræsentere sig over for Kommissionen. For det tredje fastslog Retten, at ETA’s lokaler var det virkelige center for Minoan Lines’ erhvervsmæssige aktiviteter og derfor det sted, hvor de bøger og forretningspapirer, som vedrørte disse aktiviteter, befandt sig. På den baggrund konkluderede Retten, at det var ETA’s lokaler, som var det reelle centrum for Minoan Lines’ erhvervsmæssige aktiviteter, og at lokalerne kunne sidestilles med Minoan Lines’ erhvervslokaler.\nRetten lagde således vægt på, at fejlen vedrørende virksomhedens navn i vidt omfang kunne tilskrives virksomheden selv.\nEnhver fejl i retskendelsen vil således ikke nødvendigvis føre til, at Konkurrence- og Forbrugerstyrelsen ikke må gennemføre en kontrolundersøgelse. Styrelsen løber dog en standpunktsrisiko, idet de indhentede oplysninger ikke vil kunne anvendes som bevis for en overtrædelse af konkurrencereglerne, hvis domstolene efterfølgende finder, at oplysningerne lå uden for rammen af kontrolundersøgelsen.\n7. Forbud mod fiskeekspeditioner\nRetten til kontradiktion indebærer, at konkurrencemyndighederne ikke må benytte sig af bevismateriale, som er blevet tilvejebragt under en kontrolundersøgelse, hvis oplysningerne ikke var omfattet af kontrolundersøgelsens genstand og formål.\nEU-Domstolen fandt dog i Dow Benelux-dommen, at retten til kontradiktion ikke var til hinder for, at Kommissionen kunne iværksætte en ny kontrolundersøgelse med henblik på at supplere eller efterprøve rigtigheden af oplysninger, som Kommissionen ved et tilfælde var kommet i besiddelse af under et kontrolbesøg.\nDet er dog et krav, at der rent faktisk er tale om et tilfældighedsfund. Konkurrencemyndighederne må således ikke efterspore oplysninger, som ikke er omfattet af retskendelsen.\nI Deutsche Bahn-dommen fandt EU-Domstolen, at det forhold, at Kommissionens repræsentanter forud for en kontrolundersøgelse var blevet orienteret om en anden overtrædelse af konkurrencereglerne, som ikke havde sammenhæng med kontrolundersøgelsens formål, medførte, at der ikke var tale om tilfældighedsfund. Dermed var oplysningerne vedrørende den anden overtrædelse ikke blevet tilvejebragt på et lovligt grundlag.\nDeutsche Bahn-dommen vedrørte Kommissionens kontrolundersøgelser af Deutsche Bahns forretningslokaler. Deutsche Bahn indgav en klage til Retten over Kommissionens undersøgelser. Deutsche Bahn bestred undersøgelsernes lovlighed med henvisning til de grundlæggende principper i Chartret og EMRK om retten til privatliv, retten til effektiv domstolsbeskyttelse, retten til forsvar og proportionalitetsprincippet.\nKommissionen vedtog i 2011 tre beslutninger om iværksættelse af kontrolundersøgelser af Deutsche Bahn og flere af dets datterselskabers lokaler.\nDen første beslutning i kendelse af 28. marts 2003 vedrørte Kommissionens mistanke om, at et af Deutsche Bahns datterselskaber, DB Energie, uberettiget havde givet andre af Deutsche Bahns datterselskaber særligt fordelagtig behandling i form af en rabatordning vedrørende levering af elektricitet til driften. Under kontrolundersøgelsen fandt Kommissionens inspektører dokumenter i Deutsche Bahns lokaler, som efter Kommissionens opfattelse kunne begrunde en formodning om, at der forelå konkurrencebegrænsende adfærd.\nMens den første undersøgelse stadig var i gang, traf Kommissionen beslutning om at iværksætte endnu en kontrolundersøgelse. Den anden beslutning vedrørte mistænkte overtrædelser af konkurrencereglerne begået af et andet af Deutsche Bahns datterselskaber, Deutsche Umschlaggesellschaft Schiene-Straße (»DUSS«), ved en strategisk anvendelse af infrastrukturen forvaltet af Deutsche Bahn.\nEfterfølgende blev der vedtaget endnu en kontrolundersøgelsesbeslutning. Den tredje beslutning vedrørte også mistanke om overtrædelse af konkurrencereglerne begået af DUSS.\nI Deutsche Bahn-sagen var Kommissionens repræsentanter ubestridt inden den første kontrolundersøgelse blevet oplyst om, at der var modtaget endnu en klage vedrørende Deutsche Bahn, og de var blevet underrettet om klagens genstand.\nKommissionen oplyste, at oplysningerne vedrørende den anden mistænkte tilsidesættelse var relevante i forhold til den første mistænkte tilsidesættelse, idet klagerne gik igen i begge undersøgelser, og idet Kommissionen ikke på daværende tidspunkt kunne udelukke, at begge de undersøgte former for adfærd kunne være udtryk for Deutsche Bahns overordnede strategi for at give konkurrenterne diskriminerende adgang til virksomhedens datterselskabers infrastruktur.\nModsat Retten fandt EU-Domstolen, at den forudgående orientering medførte, at der ikke var tale om tilfældighedsfund. EU-Domstolen begrundede ikke nærmere, på hvilket grundlag EU-Domstolen havde fundet, at der ikke var tale om tilfældighedsfund. Generaladvokat N. Wahl lagde dog i sit forslag til afgørelse af 12. februar 2015, præmis 77, særlig vægt på, at Kommissionens repræsentanter utvivlsomt ikke ville have været i stand til at forstå DUSS-dokumenternes betydning, hvis de ikke var blevet underrettet på forhånd, idet den mistænkte tilsidesættelse ikke var let at identificere, men kun kunne vurderes ved hjælp af en analyse af en vis kompleksitet.\nEU-Domstolen konkluderede dermed, at den manglende henvisning til den særskilte klage i beslutningen om at foretage en kontrolundersøgelse tilsidesatte begrundelsespligten og virksomhedens ret til forsvar. På den baggrund annullerede EU-Domstolen den anden og tredje undersøgelsesbeslutning.\nDer findes ikke i dansk retspraksis eksempler på, at Konkurrence- og Forbrugerstyrelsen ved en tilfældighed er blevet opmærksom på en særskilt overtrædelse under en kontrolundersøgelse. Det er dog inden for strafferetsplejen anerkendt, at politiet kan anvende tilfældighedsfund. Ud fra samme hensyn må det antages, at Konkurrence- og Forbrugerstyrelsen kan anvende tilfældighedsfund og på den baggrund indhente en ny retskendelse og gennemføre en ny kontrolundersøgelse.\n8. Tilstedeværelse af ekstern advokat\nEfter at Konkurrence- og Forbrugerstyrelsen har truffet en beslutning om at gennemføre en kontrolundersøgelse og har indhentet en retskendelse, kan undersøgelsen iværksættes. Ved ankomsten til virksomheden skal virksomheden have et eksemplar af retskendelsen og Konkurrence- og Forbrugerstyrelsens beslutning.\nDet er et grundlæggende krav efter EMRK artikel 6, at virksomheden har ret til at lade sig bistå af en ekstern advokat under kontrolundersøgelsen. Det følger også af retssikkerhedslovens § 5, stk. 6, at Konkurrence- og Forbrugerstyrelsen skal orientere virksomheden om retten til at lade sig bistå af en ekstern advokat. Kontrolundersøgelsen vil aldrig kunne udsættes med henvisning til, at virksomhedens advokat ikke har mulighed for at være til stede.\nI praksis vil Konkurrence- og Forbrugerstyrelsen inden for rimelighedens grænser vente med gennemførelsen af kontrolundersøgelsen, indtil virksomhedens advokat er til stede. Dette svarer til Kommissionens praksis, jf. MEWAC-beslutningen.'\nEMD har indtil videre ikke taget stilling til, hvorvidt retten til forsvar indebærer, at konkurrencemyndighederne er forpligtede til at afvente tilstedeværelsen af en ekstern advokat. Det må dog som anført af Kommissionen i MEWAC-beslutningen antages, at det vil være muligt for en virksomhed inden for kort tid at anmode en ekstern advokat om at være til stede under kontrolundersøgelsen. Hvis Konkurrence- og Forbrugerstyrelsen venter med at gennemføre kontrolundersøgelsen, indtil virksomheden under normale omstændigheder vil kunne lade sig bistå af en ekstern advokat, må det antages, at virksomhedens ret til forsvar ikke vil være tilsidesat.\nHverken EU-Domstolen eller de danske domstole har taget stilling til, om retten til forsvar indebærer, at virksomheden kan lade sig bistå af flere advokater. EMD vil snarligt tage stilling til dette spørgsmål i Janssen Cilag-sagen, hvor den franske virksomhed Janssen Cilag på baggrund af et dawn raid i maj 2009 har påstået, at EMRK artikel 8 og artikel 6 blev overtrådt, idet virksomheden under kontrolundersøgelsen blev nægtet tilstedeværelse af mere end tre advokater.\nKonkurrence- og Forbrugerstyrelsen kan i medfør af konkurrencelovens § 18, stk. 1, medtage og kopiere enhver oplysning. Det gælder uanset informationsmedie, som virksomheden måtte lagre oplysninger på. Det vil sige såvel fysiske som elektroniske medier.\nKonkurrence- og Forbrugerstyrelsen kan dog ikke medtage oplysninger, som ikke er virksomhedens, oplysninger, der ligger uden for kontrolundersøgelsens genstand og formål eller oplysninger, som er omfattet af princippet om legal privilege (korrespondance mellem klient og en ekstern advokat).\nI lyset af, at de fleste virksomheder er mere eller mindre papirløse, er der i konkurrencelovens § 18, stk. 4, direkte hjemmel til at spejle elektroniske dokumenter.\nBeskyttelsen af virksomheders rettigheder er medieneutral. Det betyder, at Konkurrence- og Forbrugerstyrelsen alene må medtage og kopiere et elektronisk dokument, såfremt det også ville være lovligt, hvis der var tale om et fysisk dokument.\nI praksis foretager Konkurrence- og Forbrugerstyrelsen en massespejling af virksomhedens elektroniske medier uden hensyntagen til, om oplysningerne er omfattet af legal privilege eller falder uden for rammen af kontrolundersøgelsens genstand og formål.\nKonkurrence- og Forbrugerstyrelsens massespejling af elektroniske dokumenter udgør derfor som udgangspunkt et indgreb i retten til privatliv og korrespondance samt retten til forsvar, jf. EMRK artikel 8 og 6. EMD har senest i Vinci-dommen anerkendt, at hensynet til effektiv regulering kan legitimere, at der sker indgreb i retten til privatliv og korrespondance, forudsat at spejlingen er nødvendig og proportional. EMD fastslog i Vinci-dommen, at kontrolundersøgelser, herunder spejlinger, der har til formål at konstatere, om virksomheden har overtrådt konkurrencereglerne, ikke i sig selv er disproportionale i forhold til EMRK artikel 8.\nKonkurrence- og Forbrugerstyrelsen har ikke fastlagt nogen særlige procedurer for, hvordan virksomheders ret til forsvar og ret til privatliv og korrespondance skal sikres i forbindelse med gennemførelse af en kontrolundersøgelse. Styrelsen er dog opmærksom på, at virksomhedernes rettigheder efter EMRK skal iagttages i forbindelse med gennemførelsen af en kontrolundersøgelse. I praksis fastlægges proceduren i samarbejde med virksomhedens advokat, således at der etableres en tilpas grad af tryghed ved proceduren.\nDet følger af konkurrencelovens § 18, stk. 4, at Konkurrence- og Forbrugerstyrelsen skal følge en særlig procedure, før spejlet kan fjernes fra virksomheden. Proceduren indebærer, at spejlet skal forsegles, og når forseglingen brydes, har virksomheden ret til at være til stede og lade sig repræsentere ved advokat, mens styrelsen gennemgår spejlet.\nI praksis foretager Konkurrence- og Forbrugerstyrelsen ved sin gennemgang af spejlet en grov selektion af dokumenter ud fra nogle særlige søgekriterier, hvorefter styrelsen beslutter, hvilke dokumenter der skal udvælges (»tags«) til nærmere granskning.\nEfter forfatternes opfattelse vil enhver håndtering af det spejlede materiale udgøre et indgreb i virksomhedens ret til forsvar og ret til privatliv og korrespondance. Virksomheden har derfor principielt ret til at overvære og lade sig bistå af en advokat ved enhver håndtering af det spejlede materiale, således at virksomheden er garanteret samme rettigheder, som hvis gennemgangen foregik i virksomhedens lokaler.\nKonkurrence- og Forbrugerstyrelsen har 40 hverdage til at undersøge spejlet og give virksomheden en kopi af de oplysninger, som styrelsen har taget fra det spejlede medie. Dermed har virksomheden mulighed for at gøre indsigelse mod oplysningernes beslaglæggelse.\nHverken konkurrenceloven, retssikkerhedsloven eller forordning 1/2003 indeholder bestemmelser angående princippet om legal privilege.\nPrincippet om legal privilege har til formål såvel at sikre borgerne den fulde udøvelse af deres ret til forsvar som at beskytte deres adgang til frit at henvende sig til en advokat. Beskyttelsen af fortroligheden af korrespondancen mellem en advokat og dennes klient udgør derfor et nødvendigt led i den fulde udøvelse af retten til forsvar. EMD har i Vinci-dommen fastslået, at EMRK artikel 6 og 8 indebærer, at dokumenter omfattet af legal privilege ikke må gennemgås af konkurrencemyndighederne.\nRetten til forsvar medfører således, at Konkurrence- og Forbrugerstyrelsen ikke må have adgang til at gennemgå dokumenter omfattet af princippet om legal privilege. Der foreligger ikke dansk retspraksis om princippets udstrækning efter dansk ret. Det må dog antages, at Konkurrence- og Forbrugerstyrelsen og de danske domstole vil følge praksis fra EU-Domstolen.\nEU-Domstolen har fastslået, at virksomheder har krav på fuld fortrolighed af den korrespondance, der er mellem virksomheden og dennes eksterne advokat med bestalling inden for EU, forudsat at korrespondancen angår virksomhedens ret til at forsvare sig. Beskyttelsen omfatter også interne dokumenter, som er udarbejdet af virksomheden med henblik på at rådføre sig med en ekstern advokat, hvis virksomheden konkret kan godtgøre, at dokumenterne alene er udarbejdet med det formål at indhente juridisk rådgivning hos en advokat med henblik på udøvelsen af retten til forsvar, samt interne notater, som gengiver indholdet af en meddelelse fra eller til en advokat. Derimod vil korrespondance udvekslet med interne jurister og advokater ikke være omfattet af beskyttelsen.\nDet følger af Vinci-dommen, at EMRK artikel 8 indebærer en ret for virksomheden til at kunne få prøvet ved en domstol, om dokumenterne er omfattet af legal privilege eller ikke er omfattet af kontrolundersøgelsens genstand og formål. Hvis der ikke indrømmes virksomheden ret til domstolsprøvelse, vil kontrolundersøgelsen ikke være proportional med det formål, der forfølges, og dermed være i strid med EMRK artikel 8.\nI Akzo/Akcros-dommen opstillede Retten i Første Instans en særlig tretrinstest for Kommissionen, som Kommissionen skal iagttage, hvis en virksomhed påberåber sig princippet om legal privilege. Tretrinstesten går ud på, i) at virksomheden skal redegøre for, hvorfor dokumentet er beskyttet, ii) ønsker Kommissionen ikke at anerkende forklaringen, skal Kommissionen kopiere og forsegle dokumentet, og iii) først når Retten har truffet afgørelse om, at dokumentet ikke er omfattet af legal privilege, kan Kommissionen gennemgå dokumentet. Kommissionen skal således afvente en domstolsafgørelse, før Kommissionen kan gennemgå dokumentet.\nSelvom Konkurrence- og Forbrugerstyrelsen ikke er bundet af EU-Domstolens fortolkning af princippet om legal privilege, må det antages, at styrelsen i vidt omfang vil følge proceduren, som følger af Akzo/Akcros-dommen, og vil anerkende virksomhedens ret til domstolsprøvelse, før styrelsen gør sig bekendt med indholdet af et dokument, hvis virksomheden gør gældende, at det er omfattet af legal privilege eller ligger uden for rammen af kontrolundersøgelsen.\n11. Tilbagelevering af materiale\nEfter at undersøgelsen af spejlet er afsluttet, vil Konkurrence- og Forbrugerstyrelsen træffe afgørelse om, hvorvidt spejlet indeholder oplysninger, som kan anvendes i en sag om overtrædelse af konkurrencereglerne. Hvis Konkurrence- og Forbrugerstyrelsen beslutter, at der ikke skal åbnes en sag, skal spejlet slettes. Beslutter styrelsen derimod at gå videre med sagen, skal spejlet først slettes, når sagen er endeligt afgjort. Konkurrence- og Forbrugerstyrelsen er således ikke i det omfang, at det besluttes at gå videre med sagen, forpligtet til at slette dokumenter, som ikke er omfattet af undersøgelsens genstand og formål eller som er omfattet af legal privilege.\nEfter EMD’s afsigelse af Vinci-dommen er det tvivlsomt, om Konkurrence- og Forbrugerstyrelsens pligt til at forsegle spejlet yder virksomheden tilstrækkelig beskyttelse i relation til EMRK artikel 8. EMD fastslog i Vinci-dommen, at virksomheden efter EMRK artikel 8 har ret til at få tilbageleveret eller forsikring om, at dokumenterne er blevet tilintetgjort, hvis dokumenterne er omfattet af legal privilege eller ligger uden for kontrolundersøgelsens genstand og formål. På den baggrund kan det overvejes, om det bør være muligt at anmode Konkurrence- og Forbrugerstyrelsen om at tilbagelevere eller destruere visse dokumenter.\nSom nævnt ovenfor er virksomheder underlagt en kontrolundersøgelse forpligtede til at udlevere enhver oplysning. Konkurrence- og Forbrugerstyrelsen kan endvidere kræve mundtlige forklaringer.\nEMRK artikel 6 (og retsplejelovens § 752) indeholder et forbud mod selvinkriminering. På den baggrund på det antages, at Konkurrence- og Forbrugerstyrelsen ikke må pålægge en virksomhed at besvare spørgsmål, hvis virksomheden derved tvinges til at tilstå at have overtrådt konkurrencereglerne.\nVirksomhedens oplysningspligt må således kunne begrænses til at vedrøre faktiske forhold. Ved vurderingen af, om udleveringen af oplysninger kan føre til selvinkriminering, skal der ifølge Højesteret i Trioplast-dommen foretages en afvejning mellem konkurrencemyndighedernes beføjelser og retten til ikke at bidrage til selvinkriminering.\nDette er også i overensstemmelse med praksis fra EU-Domstolen. I Orkem-dommen fastslog EU-Domstolen, at forbuddet mod selvinkriminering forhindrer, at Kommissionen kan gennemtvinge tilståelser.\nDen løbende udvikling gennem praksis viser, at de grundlæggende rettigheder garanteret ved EMRK hele tiden bliver udfordret i de konkrete sager vedrørende konkurrencemyndighedernes kontrolundersøgelser.\nKonkurrencemyndighederne er tillagt et betydeligt spillerum i forbindelse med deres kontrolundersøgelser. Det gælder både i relation til selve beslutningen om at foretage en kontrolundersøgelse og gennemførelsen af kontrolundersøgelsen.\nKonkurrence- og Forbrugerstyrelsen har vide rammer i forbindelse med kontrolundersøgelsen, idet undersøgelsens genstand og formål kun i styrelsens beslutning er helt overordnet beskrevet. Det betyder, at det kan være vanskeligt for virksomheden at vurdere, om et givent dokument er omfattet af kontrolundersøgelsens genstand og formål.\nEndvidere følger det af Dow Benelux-dommen, at tilfældighedsfund – i hvert fald i forbindelse med Kommissionens kontrolundersøgelser – kan danne grundlag for at foretage en ny kontrolundersøgelse. Der er således åbnet en dør for, at konkurrencemyndighederne kan tage på fiskeekspeditioner. Det kan være vanskeligt for virksomheden at påvise, at der ikke er tale om et tilfældighedsfund, medmindre det – som var tilfældet i Deutsche Bahn-dommen – er helt åbenlyst, at konkurrencemyndigheden har eftersporet oplysninger, som ligger uden for kontrolundersøgelsens ramme.\nVurderingen af, om en virksomheds grundlæggende rettigheder er blevet overholdt i forbindelse med en kontrolundersøgelse, er kompliceret af konkurrencemyndighedernes massespejling af dokumenter. Massespejling giver Konkurrence- og Forbrugerstyrelsen adgang til alle virksomhedens dokumenter, som ligger langt uden for rammen af kontrolundersøgelsen eller er beskyttet af legal privilege. For at sikre at de grundlæggede rettigheder bliver overholdt, må der nødvendigvis opstilles nogle passende procedureregler for Konkurrence- og Forbrugerstyrelsens behandling af spejlet. Virksomheden må helt grundlæggende have ret at være til stede og repræsenteret ved advokat ved enhver behandling af spejlet og have mulighed for at gøre indsigelse over for, om et givet dokument ligger inden for kontrolundersøgelsens ramme eller er omfattet af legal privilege. Endvidere må virksomheden kunne kræve, at dokumenter, som ligger uden for kontrolundersøgelsens ramme eller er omfattet af legal privilege, enten tilbageleveres til virksomheden eller destrueres, således at Konkurrence- og Forbrugerstyrelsen ikke længere har adgang til dokumentet.\n. Jf. Rettens dom af 20. februar 2001 i sag T-112/98, Mannesmannröhren-Werke, præmis 59.\n. Den Europæiske Unions Charter om grundlæggende rettigheder af 26. oktober 2010 (2012/C 326/02).\n. Se bl.a. EU-Domstolens dom af 18. juni 2015 i sag C-583/13 P, Deutsche Bahn m.fl., præmis 20-37, EF-Domstolens dom af 22. oktober 2002 i sag C-94/00, Roquette Frères SA, præmis 23, og EF-Domstolens dom af 21. september 1989 i de forenede sager 46/87 og 227/88, Hoechst AG, præmis 13.\n. Lov nr. 442 af 9. juni 2004 om retssikkerhed ved forvaltningens anvendelse af tvangsindgreb og oplysningspligter.\n. Lovforslag nr. 200 af 28. marts 2007 om ændring af lov om retssikkerhed ved forvaltningens anvendelse af tvangsindgreb og oplysningspligter (udvidelse af lovens anvendelsesområde og ophævelse af revisionsbestemmelse), afsnit 3.2.2.3.3.\n. Lovforslag nr. 200, afsnit 3.2.2.3.2.\n. Se bl.a. Niemietz mod Tyskland, dom af 16. december 1992, nr. 13710/88, præmis 30-33, Société Colas Est m.fl. mod Frankrig, dom af 16. april 2002, nr. 37871/97, præmis 40-41.\n. Se bl.a. Harju mod Finland, dom af 15. februar 2011, nr. 5676/09, præmis 39, Heino mod Finland, dom af 15. februar 2011, nr. 56720/09, præmis 40, og Société Canal Plus m.fl. mod Frankrig, dom af 21. december 2010, nr. 29408/08, præmis 54.\n. Roquette Frères-dommen.\n. Rettens dom af 8. marts 2007 i sag T-339/04, France Télécom.\n. France Télécom-dommen, præmis 59.\n. Roquette Frères-dommen, præmis 54.\n. Højesterets kendelse af 28. marts 2003.\n. Roquette Frères-dommen, præmis 74-75.\n. Roquette Frères-dommen, præmis 76.\n. Delta Pekárny AS mod Den Tjekkiske Republik, dom af 2. oktober 2014, nr. 97/11, præmis 82-94.\n. Roquette Frères-dommen, præmis 47, og EU-Domstolens dom af 21. september 1989 i de forenede sager 46/87 og 227/88, Hoechst AG, præmis 29.\n. Rettens dom af 11. december 2003 i sag T-59/99, Ventouris Group Enterprises SA,præmis 36.\n. Rettens dom af 11. december 2003 i sag T-59/99, Ventouris Group Enterprises SA.\n. Ventouris-dommen, præmis 139 og 140.\n. Ventouris-dommen, præmis 156.\n. Vinci m.fl. mod Frankrig, dom af 2. april 2015, nr. 63629/10 og 60567/10, præmis 78.\n. EF-Domstolens dom af 17. oktober 1989 i sag 85/87, Dow Benelux NV, præmis 19.\n. EU-Domstolens dom af 18. juni 2015 i sag C-583/13P, Deutsche Bahn mfl., præmis 64-68.\n. Deutsche Bahn-dommen, præmis 67.\n. Deutsche Bahn-dommen, præmis 64.\n. Kommissionens beslutning af 17. december 1992 i sag IV/32.447, MEWAC.\n. Janssen Cilag mod Frankrig, nr. 33931/12.\n. Vinci m.fl. mod Frankrig, dom af 2. april 2015, nr. 63629/10 og 60567/10.\n. Vinci-dommen, præmis 74.\n. Vinci-dommen, præmis 78.\n. Se bl.a. EU-Domstolens dom af 18. maj 1982 i sag 155/79, AM & S, EF-Domstolens dom af 21. september 1989 i de forenede sager 46/87 og 227/88, Hoechst AG; EU-Domstolens dom af 14. september 2010 i sag C-550/07 P, Akzo/Akcros (Rettens dom af 17. september 2007 i de forenede sager T-125/03 og T-253/03, Akzo/Akcros), og Rettens dom af 2. marts 1994 i sag C-53/92 P, Hilti AG.\n. Rettens dom af 17. september 2007 i de forenede sager T-125/03 og T-253/03, Akzo/Akcros, præmis 80-85.\n. EU-Domstolens dom af 18. oktober 1989 i sag 374/87, Orkem SA, præmis 35-40.


You searched for Borebillelarve - Side 2 af 2 - Pestium.dk\nSøgeresultat for: Borebillelarve\n…Skinkebille Latin: Corynetes coeruleus Skinkebillen ligner kobrabillen, men er ensfarvet, grønt metalskinnende. Den kan, som navnet antyder, leve i røgede kødvarer, men som så mange af klannerne også i tørre ådsler. Den gør sig dog især bemærket som rovdyr på lofter, hvor der er borebilleangreb (s. 148), idet skinkebille-larven som en muldvarp jagter de arme borebillelarver i deres gange….\n…ltehvepseart. Små arter af snyltehvepse anbringer æg i klannerlarver eller borebillelarver, mens andre vælger at snylte på bladlus. Af de større snyltehvepsearter vælger hunnerne i stedet at snylte på træhvepselarver eller sommerfuglelarver. Skade Der er ikke nogen snyltehvepsearter, der kan skade inventar eller huse. Faktisk bruges mange af arterne til biologisk skadedyrsbekæmpelse på gårde, i plantager, haver og drivhuse. Dog kan enkelte arter s…\n…e side 95). Træskadedyrenes naturlige fjender Umiddelbart skulle man tro, at dyr, der lever det meste af deres liv inde i træ, er godt beskyttet mod fjender, men det er nu ikke altid tilfældet. Flere arter af snyltere og rovdyr efterstræber borebillelarverne, og når angreb dør ud »af sig selv«, kan det ofte skyldes disse naturlige fjenders virksomhed. Det er altså dyr, man skal hæge om, men på den anden side vil deres forekomst selvfølgelig være e…


Kasper Frederiksen | Purhus IF\nMånedens nyheder – april\naf Kasper Frederiksen | maj 6, 2022\nVi håber I er kommet godt ind i foråret og nyder det dejlige danske forårsvejr.\nHer er nyhedsbrevet for april, hvor I bl.a. kan læse om et kommende gymnastik event og en weekend camp.\nMød Mads – vores nye frivillige video editor\nDet nye fitness hold, Fitness Q, er kommet godt i gang\nStatus på Padelbane\n4. Nyhedsbrev April 2022\nMånedens nyheder – marts\naf Kasper Frederiksen | apr 1, 2022\nVi håber, I nyder det sidste sne. Det kan vi forhåbentlig snart lægge bag os, og nyde det dejlige forårsvejr.\nHer er nyhedsbrevet for marts, hvor I bl.a. kan læse om status for padelbanen, og hvad der ellers skete i marts.\nStatus på Padelbanen\nNyt Fitness hold starter op\nTumletroldene fortsætter frem til sommer\nDet skete i marts\nKaren Marie sætter gang i mødre og babyer\nKæmpe succes til Landsmesterskaberne 2022\nStor interesse for Aktiv Onsdag\nSvalereden 50 år\nKom og prøv Bowls\naf Kasper Frederiksen | feb 8, 2022\nPIF inviterer alle der har tid og lyst til at komme og prøve spillet Bowls.\nBowls er et spil, hvor målet er at rulle skævt vægtede eller lidt asymmetriske kugler, kaldet Bowls, nærmest til en noget mindre hvid eller gul kugle kaldet JACK.\nSå har du tidligere prøvet Petanque, Bowling eller lignende, kunne Bowls måske være sporten for dig. Det er sjovt, men samtidig udfordrende, da Bowls er kugler, der er tungere i den side, der bærer fabrikantens logo. Herved vil en bowl under løbet kurve mod den tunge side og således kunne ramme JACK´en (den mindre hvide/gullige kugle) uden at berøre blokken, en tværstillet forhindring på banen.\nLyder det lidt svært og indviklet? Kom og se hvor enkelt det er…\nKontakt Svend Åge ved interesse eller spørgsmål: 29 35 79 48\nPIF søger frivillige til opsætning og nedtagning af messe\naf Kasper Frederiksen | okt 21, 2021\nVi søger flere frivillige til at hjælpe med opsætningen og nedtagningen af messe i Gigantium i Aalborg.\nVi har allerede fundet en del, men vi mangler fortsat flere.\nMesse opsætning er d. 3/11 fra morgenstunden og indtil messen er opsat. Vi mangler især frivillige til om eftermiddagen.\nMesse nedtagning er d. 7/11 fra om eftermiddagen.\nLæs mere omkring hvad arbejdet indebære i pdf filen forneden\nKunne du tænke dig at give en hjælpende hånd med, så kontakt Hans Mikkelstrup på hansmikkelstrup@post.tele.dk eller 23 80 76 56


Rusland på tværs | Gymnasieskolen\nNår Putin af vestlige journalister konfronteres med spørgsmål om ‘menneskerettigheder’ og ‘russisk aggression’, så svarer han sjældent direkte på spørgsmålet, men svarer igen: ”Hvad med jer selv?” “Hvad med Irakkrigen?” “Racismen i USA etc.” Dette retoriske greb, som kaldes whataboutism, er perfekt til at udstille andres hykleri og dobbeltmoral, og forfatter og journalist Jens Jørgen Nielsen har skrevet en hel Ruslands-historie, som netop skal udstille Vestens dobbeltmoral og ‘blinde vinkler’. Med andre ord, Vestens russofobi skygger for, at vi heller ikke er perfekte. To eksempler: Ivan den Grusommes barbari optræder ofte som et sandfærdigt billede af Rusland (gerne ført helt op til i dag), men hov, var 1500-1600-tallets Europa ikke mindst lige så brutalt og voldeligt? Og er Vestens forsøg på at udbrede demokrati og menneskerettigheder ikke at sammenligne med Kominterns forsøg på at udbrede kommunismen? En af bogens hovedpointer er at vise, at Rusland er mere europæisk end asiatisk, og det er der bestemt gode argumenter for at mene. Men der er også rigtig mange gode argumenter for det modsatte, men dem hører vi så ikke så meget om.\nBogens hovedfokus er lagt på nyeste tid (fra 1980’erne og frem til i dag), og konstant forklares og legitimeres den russiske stats handlinger (med behørig afstandtagen til stalinismens excesser). Og hvis nogen skulle være i tvivl, så er det Vesten, som tilskrives skurkerollen: Det er Vestens hovmod og aggressioner, som er skyld i, at Ruslands demokrati ikke ligefrem er blomstrende, og at Rusland nu væbner sig til tænderne. Bogen er et vigtigt bidrag til at forstå Ruslands ‘brydsomme’ forhold til Vesten, og det er stærkt tiltrængt at få Kremls perspektiv loyalt præsenteret i en dansk kontekst (farverevolutionerne i henholdsvis Ukraine og Georgien udlægges for eksempel som topstyrede aktioner, hvor en lille gruppe vestligt finansierede ballademagere hjælper USA-venlige politikere til magten). Imidlertid ender den endimensionelle historiefortælling med at blive et partsindlæg, således at den ønskede dialog bliver til en monolog. Men bogen er uomgængelig i en historiebrugs-diskussion i et Ruslands-forløb eller i en SRP/SSO. Eller i et retorikforløb om whataboutism.


Arbejdsmiljø, sikkerhed og miljø\nDu er her: > Forside > OM OS > Arbejdsmiljø, sikkerhed og miljø\nArbejdsmiljø, sikkerhed og miljø Energinet.dk har lanceret en ny ambitiøs HSE strategi. De primære indsatser omhandler et LTIF under 2, ledelsesystemer for arbejdsmiljø og miljø, og HSE som en naturlig del af daglig adfærd SideindholdI Energinet.dk tager vi medansvar for den samfundsmæssige udvikling indenfor de områder, som virksomheden beskæftiger sig med. Det samme gør sig gældende på områderne arbejdsmiljø, sikkerhed og miljø. Energinet.dk ønsker også her at sætte overlæggeren højt og tage ansvar for at minimere den negative effekt af vores aktiviteters påvirkning på såvel mennesker som miljøet. Energinet.dk’s aktiviteter skal hverken forårsage arbejdsulykker eller miljøuheld. For at opnå dette arbejder vi systematisk med arbejdsmiljø, sikkerhed og miljø. Vi følger OHSAS 18001 på arbejdsmiljø og er i gang med at implementere et miljøledelsessystem, som lever op til kravene i ISO 14001. Direktionen er den overordnede ejer af både arbejdsmiljø- og miljøpolitikken, HSE strategien og det interne arbejdsmiljøarbejde i Energinet.dk. Direktionen godkender strategien og de årlige mål og følger op på fremdrift på områderne. Desuden deltager direktionen i det daglige arbejdsmiljøarbejde gennem repræsentation i den interne arbejdsmiljøorganisation og gennem løbende deltagelse i arbejdsmiljø- og miljørunderinger.\nQHSE afdelingen udarbejder og vedligeholder virksomhedens miljøpolitik og understøtter arbejdsmiljøorganisationen i udarbejdelse og vedligehold af arbejdsmiljøpolitikken. Afdelingen er desuden overordnet ansvarlig for udvikling og implementering af Energinet.dk’s HSE strategi – herunder også opstilling af årlige mål på områderne. Afdelingen leverer undervisning af alle Energinet.dk’s medarbejdere og understøtter relevante afdelinger og projekter med sparring om arbejdsmiljø- og miljøproblemstillinger.\nArbejdsmiljøkoordinatorerne foretager den daglige arbejdsmiljøkoordinering på Energinet.dk’s projekter og støtter organisationen på mindre opgaver, der lovmæssigt kræver arbejdsmiljøkoordinering. De er primært forankret i QHSE afdelingen hvorved et stærkt fagmiljø fastholdes.\nKontaktMarian Petrea KaaghProjekter+4523338688Send mail\nNyhedsbrev nr. 4 - februar 2017 Nyhedsbrev nr. 3 - November 2016\nNyhedsbrev nr. 2 - Maj 2016 Nyhedsbrev nr. 1 - December 2015\nKommende Leverandørmøder:8. marts 2017 - kl. 9.00-11.30.\n21. august 2017 - kl. 9.00-11.30 Dette møde afholdes på vores lokation Pederstrupvej 76 -Ballerup\nArbejdsmiljøprisVil du indstille en kandidat til arbejdsmiljøprisen, så send en mail til arbejdsmiljopris@energinet.dkNår du arbejder i Energinet.dkForholdsregler i ErritsøForholdsregler i Ballerup Læs mere\nPublishingPageContent3HSE strategi for Energinet.dk 2015-2017 (731,7 kB)\nArbejdsmiljøpolitik (29,4 kB)\nMiljøpolitik (33,2 kB)\nInformationsbrev vedr. indberetningen af LTIF-data til Energinet.pdf (138,2 kB) Publikationer


Gør det selv gyngestativ – Bordben jern\nEt gyngestativ i træ er en ideel måde for børn at lege udendørs på. Vil det gøre nogen forskel om jeg bruger grus eller jord når jeg skal komprimere rundt om pælene . God kvalitet inklusive med voiceover og skuespiller.\nJeg har kigget på gyngestativer man kan købe, men blev så interesseret i at bygge et selv da jeg kunne få det lidt mere som jeg vil have det, . Find et flot gyngestativ til haven her og giv dine børn mange timers god. Trærammen har desuden tværprofiler, som gør dette gyngestativ mere stabilt. Leder du efter et gyngestativ med rutchebane, så har du flere muligheder.\nDe billige, de dyre, de brugte og gør-del-selv gyngestativerne med . Gyngestativ fra SkovTrup leveres i en komplet gør-det-selv pakke med alle de nødvendige materialer, der skal anvendes til at bygge stativet dog ekskl. Hej Gruppe Vi har nu prøvet med forskellige slanger til at beskytte vores kæder til gyngestativet (så ikke ungerne får fingrene i klemme). Her kan du se SILVANs gør-det-selv vejledning til hvordan du, med.\nGyngestativ, sandkasse eller klatrestativ? Se vores store udvalg inden for kategorien gyngestativ. Altid ordentlig kvalitet, billige priser og hurtig levering. Private sælgere i hele Danmark har brugte gyngestativer til salg.\nHent selv eller benyt vores udbringning – også med kranvogn direkte i haven!\nExit er tegnet i et moderne design med naturlige farver kobineret med grå, som gør at det vil stå flot i enhver have. Find nyt og brugt indenfor Legehuse og legeredskaber til billige priser på DBA. Vi bruger stolper til postkassen, til hegnet, til udendørslamper, til gyngestativet og til carporten. Sådan opsporer du selv skelpæle på grunden.\nOpbygning af dit eget gyngestativ kan du tilpasse dit projekt med gynger, du ønsker, mens du sparer penge. Her kan du blandt andet se helt nye Gør-Det-Selv Film, få gode råd og meget mere. Se vores gør-det-selv videoer om paneler, lofter og meget mere.


» Køb Cirkulationspumpe i Midtsjælland – Klik her\nEr du på udkig efter cirkulationspumpe i Midtsjælland? Vi anbefaler følgende webshops…\nMange internet butikker udlover til alt held mange forskellige leveringsløsninger. Den mest populære er i vore dage levering til et afhentningssted, fordi du så har fuld fleksibilitet til at hente de bestilte varer lige præcis når det passer ind i din kalender. Leveringstypen er jo temmelig simpel, og mange gange derudover den prisbilligste form for levering.\nDu burde endvidere udse dig at få pakken leveret hjem til dig eller til hvor du arbejder. Leveringstypen viser sig almindeligvis en kende mindre prisbillig, men ligeledes ekstremt enkel. Den mest letkøbte løsning af cirkulationspumpe i Midtsjælland vil dog altid være at hente produkterne selv, men dette forudsætter at du har bopæl nær cirkulationspumpe i Midtsjælland internet forhandlerens lager.\nAntal dages levering kan i nogle tilfælde være ualmindeligt relevant ifald vi mangler pakken lige om lidt, så i det øjemed er det sandelig fornuftigt at man finder den forventede leveringsdato på det relevante produkt.\nEn del cirkulationspumpe i Midtsjælland online webshops udlover levering efter en enkelt hverdag på en lang række af deres produkter, men vær obs på at det afhænger af at ordren indsendes tidligere end et nøjagtigt tidspunkt, så at de med sikkerhed kan nå at få cirkulationspumpe i Midtsjælland klargjort forud for at de pakkeansatte drager hjemad.\nFlere online forhandlere lover fragt uden omkostninger, men ofte er det kun gældende hvis man shopper for en konkret pris. Alternativt bør du udse dig den mest letkøbte fragtmulighed, som i mange tilfælde – om man bor ved Aalborg, Odder eller Humlebæk – vil være at få dem til at levere din ordre til et afhentningssted.\nDet er ret så overkommeligt for købere at sammenligne priser (via fx PriceRunner) på cirkulationspumpe i Midtsjælland på tværs af internet webshops, og følgelig har flertallet af e-forhandlere været presset til at at trykke prisniveauet på en række af deres varer – til juniorer, samt også til damer og herrer – betragteligt, og endda nogle gange garantere fri fragt.\nTil gengæld kan det stadigvæk blive fordelagtigt at besigtige nogle e-firmaer efter cirkulationspumpe i Midtsjælland udsalg forud for at du placerer ordren, så man er skudsikker på at få fat i den prisbilligste pris.\nDu bør imidlertid ikke overse, at i tilfælde af at en e-shop afhænder cirkulationspumpe i Midtsjælland til en udsalgspris som anses for utopisk gunstig, er det mange gange være et karakteristika der viser en uægte online forretning. Shopping med kort er trods alt omsluttet af en lov, som skærmer kunden imod uærlige e-forhandlere.\nVi tilråder generelt kortbestillinger eller betalinger med mobilen. Som alternativ burde du overveje et afdragstilbud fra for eksempel ViaBill, hvis du foretrækker at betale betalingen i flere bidder.\nForinden folk køber cirkulationspumpe i Midtsjælland på en webbutik bør de utvivlsomt have øje for forhandlerens forretningsbetingelser, men det er mange gange et omfattende projekt.\nEt andet forslag kunne være at kigge om e-forhandleren er medlem af e-mærke ordningen, som generelt er en angivelse af at e-forretningen efterfølger de gældende danske regler, tillige med at e-handlen regelmæssigt gennemses af eksperter som er meget bekendte med de gældende love. Det giver dig chance for bistand, for så vidt du møder vanskeligheder i forbindelse med dit køb.\nDesuden stiller vi forslag om at man er påpasselig med de mest vitale reglementer der gælder for købet, eksempelvis hvilken byttepolitik på cirkulationspumpe i Midtsjælland online butikken kører med. I den forbindelse er det virkelig essesentielt, at man stadig bibeholder sin kvitteringsmail, således man til enhver tid vil kunne påvise sit køb, uafhængig om man er på udkig efter et produkt til en kvinde eller mand.\nTrustpilot tilbyder dig faktisk pæne muligheder for at betragte ret mange nuværende forbrugeres betragtninger og derved er det anbefalelsesværdigt, at du gennemgår internet butikkens cirkulationspumpe i Midtsjælland omtaler før du placerer din ordre.\nFacebook fremskaffer også ret nyttige chancer for at få et kig ind i online shoppens kundetilfredshed. Desuden møder vi nogle online outlets som giver kunderne mulighed for at aflevere en vurdering af ordreforløbet, hvilket ligeledes burde anvendes til at fornemme hvor glade kunderne er.\nWebsitet er finansieret af reklameindtægter. Vi har samarbejder med mange e-handler derved at vi præsenterer virksomhedernes varer, og tager imod betaling for så vidt den bruger vi sender videre gennemfører et køb.\nVejledning omkring cirkulationspumpe i Midtsjælland og internet butikker opdateres nu og da, men der tages forbehold for rettelser der måtte være foretaget siden sidste opdatering af de viste oplysninger.\nCirkulationspumpe i Midtsjælland – Køb cirkulationspumpe i Midtsjælland


Lindstrøm vil lære af inspirerende Christian Eriksen\n30/03/2022 KL. 08:24\nJesper Lindstrøm vil lære at blive lige så rolig som Christian Eriksen, siger han efter første landskampsmål.\nJesper Lindstrøm scorede sit første mål på A-landsholdet, da Danmark overrumplede Serbien med 3-0 i Parken. Foto: Liselotte Sabroe/Ritzau Scanpix\nTalentfulde Jesper Lindstrøm finder stor inspiration i at spille på hold med den rutinerede stjernespiller Christian Eriksen på det danske landshold.\n22-årige Lindstrøm vil blandt andet gerne lære at spille med samme ro og udstråle samme overskud som sin otte år ældre landsmand. Det siger han efter tirsdagens 3-0-sejr over Serbien, hvor Lindstrøm scorede sit første mål på A-landsholdet.\n- Jeg tror, at Christian Eriksen kommer til at blive man of the match resten af året, hvis han spiller, som han gør nu, for det er fantastisk at se.\n- Jeg har meget at lære af ham, for jeg arbejder meget med at have ro på, og man kan se, at Christian spiller med utrolig meget ro. Det ligner, at han hygger sig og spiller fodbold, fordi han synes, det er sjovt. Han hygger sig, og det har jeg meget at lære af.\n- Jeg skal lære meget, før jeg kan begynde at kæmpe med ham om at blive kampens spiller, men jeg vil gøre mit bedste, siger Lindstrøm.\nHan henviser til, at tilbagevendte Christian Eriksen tirsdag blev kåret til kampens spiller af de danske fans i Parken. Eriksen scorede til 3-0 kort efter udskiftningen af Jesper Lindstrøm.\nFrankfurt-spilleren startede også inde i lørdags i Holland, men der blev han flået ud i pausen. Lindstrøm erkender, at han ikke har ramt sit topniveau i de to landskampe, men takker for landstrænerens tillid.\n- Jeg er utrolig glad for, at Kasper Hjulmand stoler på mig, tror på mig og har givet mig lov til at starte i to kampe.\n- Jeg var lidt ærgerlig over Holland-kampen, hvor jeg ikke fik vist 100 procent, hvem jeg er. Jeg kunne ikke rigtig finde plads i kampen, og jeg løb lidt frem og tilbage uden rigtig at have sammenhæng med holdet.\n- Mod Serbien startede jeg ikke super godt og mistede nogle bolde, men siden kom jeg mere med i spillet, siger Lindstrøm, der jagter en plads i Danmarks VM-trup.\nSerbien-træner: Resultatet er misvisende for styrkeforhold\nLandstræner Kasper Hjulmand mener også, at Lindstrøm gradvist blev bedre i opgøret mod Serbien. Samtidig påpeger han, at det er naturligt, at den tidligere Brøndby-spiller ikke bare kan gå direkte ind på landsholdet og være en stjerne.\n- Det er helt naturligt, at det tager lidt tid at finde sig til rette på landsholdet.\n- Det var fedt, at han lige fik prikket et mål ind, siger landstræneren.\nJesper Lindstrøm har spillet fem A-landskampe.\nJesper Lindstrøm Christian Eriksen Kasper Hjulmand


Cykelmyggen Og Dansemyggen → Køb billigt her\nBøger På Cd Rom »\nCykelmyggen Og Dansemyggen - Flemming Quist Møller - CD Lydbog\n– Alfabetdyrene - cd-rom spil\nLeg & lær. På en tur i skoven møder Egon, Dagmar og Mini alfabetdyrene, som er faldet ud af en bog sammen med tegninger og spil. I spillet kan du lege med navneskiltmaskinen og prøve at løse alfabet-opgaverne. Lykkes det vinder du små præmier til din samlebog. Der kan vælges mellem 3 sværhedsgrader\nCykelmyggen Og Dansemyggen, Lydbøger På Cd, Bog\nVi prioriterer sikkerheden meget højt, for det er noget af det aller vigtigste at sørge for er i orden, når vi snakker handel på Internettet. Der er garanti for sikkerheden bag din betaling på Internettet, når du køber hos os, for vores løsning for online betaling er godkendt af NETS. Derfor er handel og betaling hos Gucca altid 100% sikkert.\nVi giver altid 30 dages fuld returret, og det er lige meget hvilke produkter, du har købt hos Gucca. Kort sagt vil det sige, at fortryder du dit køb, kan du naturligvis bare sende varerne retur og få dine penge retur. Inden du sender dit produkt retur, så har du altid mulighed for at kontakte os, hvis du har spørgsmål eller er i tvivl.\nVi ved, at du er utålmodighed efter at få din vare, og vi har derfor skruet op for leveringstempoet, så varen kommer hurtigt og sikkert frem til dig. Indenfor 1-2 hverdage vil du få din vare leveret. Det eneste som kan udskyde leveringen, er, hvis den mod forventning ikke er på lager. Du er aldrig i tvivl om lagerstatus, for det fremgår inden, du bestiller din vare. Har du stadigvæk spørgsmål til leveringstid eller et produkts lagerstatus, så tag fat i os.\nI vores webshop er det muligt at vælge blandt adskillige betalingsmetoder. Du kan altid vælge netop den mulighed, der passer lige til dig. Lige meget hvilken betalingsmetode, du gør brug af - så kan du altid være tryg og sikker. Du ser alle betalingsmuligheder her. Husk på, at kreditkort har den fordel, at det først er på dagen hvor vi sender dit produkt, at pengene hæves fra din bankkonto.\nHar du spørgsmål, eller støder du på problemer når du besøger Gucca.dk, er du selvfølgelig altid velkommen til at skrive eller ringe til os. Vi er åben for henvendelser på hverdage mellem kl. 10-15, og vi tilstræber altid, ikke bare at yde dig den assistance du har brug for, men også at det er med et smil på læben og i godt humør.\nEfter du har bestilt dine produkter, kan du se ordren, og vide hvornår den kommer frem. Du kan tilgå din personlige ordreside, så snart dit køb er fuldendt. På ordresiden kan du følge med i, hvornår vi afsender din vare. Og i det øjeblik vi afsender din pakke, vil du modtage en e-mail med leveringsinformation fra os.\nproduct_stock_no product_offer_yes product_preorder_no\tproduct_buyable_yes product_group_lydbøger på cd path_lydbog_forside path_lydbog_bøger path_lydbog_cdlydbog path_lydbog_bøgerpåcdrom path_lydbog_cykelmyggenogdansemyggen


Opdateringen betyder, at det nu bliver mere tydeligt for dig, hvordan vi behandler dine personlige oplysninger i forbindelse med, at du har samtykket til at modtage nyhedsbreve med gode tilbud fra Urban Coast.\nVi håber, at du fortsat ønsker at modtage gode tilbud fra Urban Coast. Hvis du ikke længere ønsker dette, kan du tilbagekalde dit samtykke til at modtage vores nyhedsbreve ved at skrive til info@smagenergy.com\nHvis du er tilmeldt nyhedsmailen fra Urban Coast, vil du løbende modtage nyhedsmail til den e-mail, du angav ved tilmeldingen. Vores nyhedsmails indeholder information om Urban Coast, de produkter vi sælger, relevante tilbud, artikler og nyheder mm. Du modtager kun nyhedsmailen, såfremt du udtrykkeligt har tilmeldt dig.\nHvis du ikke længere ønsker at modtage nyhedsmails fra Urban Coast, kan du til hver en til afmelde dig via de enkelte nyhedsmails eller ved at skrive til info@smagenergy.com\nPå Urban Coast anvendes cookies til at optimere websitet og dets funktionalitet. Det indebærer ønsket om øget brugervenlighed samt gemme, hvilke produkter der opbevares i indkøbskurven, når du handler online.\nHos smagenergy.com behandler vi almindelige personoplysninger herunder registrerings- og kontaktoplysninger såsom navn, adresse, telefonnummer, e-mail og betalingsoplysninger.\nØnsker du sletning af dine oplysninger, bedes du kontakte os på mail på info@smagenergy.com


Anden Timotheus 3 Danske Bibel\nAnden Timotheus 3\n<< Anden Timotheus 3 >>\n2 Timothy 3 Danish\n1Men vid dette, at i de sidste Dage skulle vanskelige Tider indtræde. 2Thi Menneskene skulle være egenkærlige, pengegridske, praleriske, hovmodige, spottelystne, ulydige imod Forældre, utaknemmelige, ryggesløse, 3ukærlige, uforligelige, bagtaleriske, uafholdne, raa, uden Kærlighed til det gode, 4forræderske, fremfusende, opblæste, Mennesker, som mere elske Vellyst, end de elske Gud, 5som have Gudfrygtigheds Skin, men have fornægtet dens Kraft. Og fra disse skal du vende dig bort! 6Thi til dem høre de, som snige sig ind i Husene og fange Kvindfolk, der ere belæssede med Synder og drives af mange Haande Begæringer 7og altid lære og aldrig kunne komme til Sandheds Erkendelse. 8Men ligesom Jannes og Jambres stode Moses imod, saaledes modstaa ogsaa disse Sandheden: Mennesker, fordærvede i Sindet, forkastelige i Troen. 9Dog, de skulle ikke faa Fremgang ydermere; thi deres Afsind skal blive aabenbart for alle, ligesom ogsaa hines blev.\n10Du derimod har efterfulgt mig i Lære, i Vandel, i Forsæt, Tro, Langmodighed, Kærlighed, Udholdenhed, 11i Forfølgelser, i Lidelser, saadanne, som ere komne over mig i Antiokia, i Ikonium, i Lystra, saadanne Forfølgelser, som jeg har udstaaet, og Herren har friet mig ud af dem alle. 12Ja, ogsaa alle de, som ville leve gudfrygtigt i Kristus Jesus, skulle forfølges. 13Men onde Mennesker og Bedragere ville gaa frem til det værre; de forføre og forføres.\n14Du derimod, bliv i det, som du har lært, og som du er bleven forvisset om, efterdi du ved, af hvem du har lært det, 15og efterdi du fra Barn af kender de hellige Skrifter, som kunne gøre dig viis til Frelse ved Troen paa Kristus Jesus. 16Hvert Skrift er indaandet af Gud og nyttig til Belæring, til Irettesættelse, til Forbedring, til Optugtelse i Retfærdighed, 17for at Guds-Mennesket maa vorde fuldkomment, dygtiggjort til al god Gerning.


Fristforlængelse for betaling af skat og moms: Se de nye frister her!\nMar 19, 2020 6:19:02 PM\nI dette indlæg har vi skabt et overblik over de forskellige betalingsfrister, så du kan holde dig opdateret på de nyeste ændringer.\nDe nyeste betalingsfrister for A-skat, AM-bidrag og B-skat\nAllerede d. 11. marts 2020 valgte regeringen at informere om hjælpepakken vedrørende udskydelse af betalingsfristen for personskatter (AM-bidrag og A-skat). Betalingsfristen er således midlertidig blevet forlænget for 3 månedlige rater (betalinger for april, maj og juni) med 4 måneder.\nDen 16. marts 2020 blev dette suppleret med informationen om en ny hjælpepakke, hvori betalingsfristen for indbetaling af B-skat ligeledes udskydes.\nDe nye betalingsfrister for A-skat, AM-bidrag og B-skat fremgår af følgende model:\nBetalingsfrister for momsafregning\nI informationen om hjælpepakken, der udkom den 11. marts 2020, blev der også meddelt om udskydelse af betaling af moms for store virksomheder.\nDette blev suppleret den 16. marts 2020, hvor små og mellemstore virksomheder ligeledes fik mulighed for at udskyde betalingsfristen for momsafregning.\nDe nye betalingsfrister for momsafregning fremgår af følgende model:\nEt sidste tiltag, der blev vedtaget den 17. marts 2020, er virksomheders mulighed for midlertidigt at forhøje loftet af det beløb de har stående på skattekontoen til 10 mio. kr., uden at der sker en udbetaling foretages. Denne ændring træder i kraft fra den 25. marts 2020 og gælder til og med den 30. november 2020.\nVirksomheder kan frem til den 25. marts 2020 højst have 200.000 kr. på skattekontoen, uden at der sker en udbetaling. Denne signifikante forhøjelse af beløbsgrænsen sker som en følge af de ovennævnte udskudte betalingsfrister af skat og moms. Forhøjelsen er således med til at forebygge komplikationer i form af negative renter.\nHar du spørgsmål i forbindelse med de nye betalingsfrister, eller har du brug får rådgivning i forhold til, hvordan du som arbejdsgiver skal foreholde dig til de nye tiltag?\nDu kan kontakte os på 70200027 for mere info eller udfylde kontaktformularen i bunden af dette indlæg. Så kontakter vi dig snarest.\nRegeringen vedtog den 17. marts 2020 lovforslaget om midlertidig kreditforlængelse af indbetalinger til moms og skat, der har til formål at understøtte det danske erhvervsliv og danske lønmodtagere, i en tid, hvor virksomheders likviditet oplever et øget pres.


Ikke mere men bedre | DenOffentlige.dk\nArtikel Gæster 22.01.13 af Anne Skare Nielsen, fremtidsforsker, Future Navigator 0\nOg mens vi venter på nye rammer, nye visioner, nye reformer og nye standarder er velfærssamfundet ved at brase sammen om ørerne på os - og endnu flere mennesker kommer i klemme. Derfor er rådet - Start i dag og start med det du kan: ikke mere men bedre.\nEn gruppe ledere indenfor social- og omsorgssektoren havde booket mig til et arrangement, hvor vi sammen skulle blive klogere på fremtidens offentlige sektor.\n“Er det ok, at vi starter med at blive enige om det fundamentale”, spurgte jeg: “I fremtiden skal vi gøre noget bedre, for flere mennesker for færre ressourcer, er I enige i det?”. Alle nikkede med alvorlige og dog optimistiske ansigter. Det der udtryk folk har, når de har tumlet med en kryds-og-tværs og de forløsende ord endeligt indfinder sig. Frustreret lettelse - ligesom patienter føler en stor lettelse ved at få en diagnose - man bliver ikke rask af det, men man får bedre greb om, hvad der er galt, og hvad man kan gøre ved det. På samme måde virkede det på mit publikum som om stemningen mellem dem ændrede sig. Vi fik et fælles greb om problematikken. De rettede sig lidt op, nogle smilede til hinanden, andre fokuserede med en hel anden interesse på mig. Så gik projektoren ud…\nBudskabet til mig, når jeg er i kontakt med det offentlige er helt tydeligt. “Godt så - ikke mere men bedre. Den er vi med på. Fortæl os så hvad det er, vi skal gøre”.\nOg det med hvad man skal gøre - eller i hvert fald, hvor man skal starte - skal jeg nok vende tilbage til, men først lidt om det såkaldte dobbelte sociale system i den offentlige sektor. I mit job har jeg den store fordel, at jeg kommer rigtig meget rundt i Danmark og møder alle mulige forskellige mennesker. Det er muligt, at det er fordi de gemmer sig når jeg kommer, men langt - langt - hovedparten af de mennesker jeg møder forekommer mig dedikerede, godhjertede og ekstremt villige til at samarbejde.\nPrøv lige at tænke over dette: det er i Moder Naturs tidsregning ca. 10 minutter siden vi kravlede ned fra træerne. Tyranossaurus Rex levede i 350 mio år uden at finde på ret meget andet end at æde, dræbe og parre sig, mens vi i vores ti minutter har fundet på stammesamfund, hulemalerier, sprog, historiefortælling, ploven, krudtet, demokrati, mikrochips, containertransport, andelsbevægelse, mobiltelefoner, reality tv, charterferier, digital læring, internet, underbukser og meget, meget, meget, meget, meget mere. No wonder at vi lige nu sidder og tænker: “hold da kæft, der er godt nok meget at forholde sig til”.\nSom uddannet biolog er jeg fuld af forundring over, at mennesker kan komme op om morgenen og på arbejde uden at have slået nogen ned eller stjålet noget på vejen. Og ud over alt det rent basale, skal vi så også forholde os til finanskrise, ældrebyrde, omsorgssvigt, velfærstab, konkurrenceevne, nye standarder osv. osv. osv.\nHvis vi fortsætter som vi plejer - bare laver MERE - så braser hele lortet sammen. Vi skal ændre vores måde at tænke på RADIKALT - så vi tænker, arbejder og måler i begreber der har noget med BEDRE at gøre. Det er lidt ligesom i et eventyr, hvor helten og heltinden kæmper mod det onde, men jo mere de kæmper jo mere vokser det de kæmper mod. Det er først når det klikker for dem - ofte der hvor det ser aller sortest ud og den kække løsning prøves af - at de sejrer.\nMERE: tid, penge, produktivitet, højde, længde, antal (effektivitet)\nBEDRE: at have en positiv påvirkning på andere menneskers liv (effekt)\nMERE LÆGEN: udfører mange operationer pr. tidsenhed og holder sine omkostninger ned. Mere lægen har sygdom i centrum.\nBEDRE LÆGEN: har en høj helbredelsesprocent, og sparer derfor samfundet for store følgeomkostninger. BEDRE lægen samarbejder med det omkringliggende samfund og har patienten i centrum. En vigtig ting som BEDRE lægen måles (monitoreres) på er relationer.\nMERE PRÆSTEN sidder i kirken og skriver på en fængende prædiken, så han kan få flere kunder i biksen.\nBEDRE PRÆSTEN har lavet et samarbejde med lægen, socialpædagogen, læreren og kommunen og bruger ellers det meste af sin tid på f.eks. at sørge for at de par han har viet ikke bliver skilt, når de får små børn.\nMERE KOMMUNEN: spytter den ene rapport og analyse ud efter den anden, bruger over halvdelen af tiden indenfor kommunens vægge, og overvejer at ansætte flere jurister så cheferne ikke får deres røv i klemme, hvis de kommer til at træffe de forkerte beslutninger.\nBEDRE KOMMUNEN: sidder og griner og siger “hahaha, kan I huske dengang en kommune var et sted - en bygning af sten, hvor vi sad og lavede “borgerservice”. Hvor er det sjovt - nu er en kommune jo det område, vi alle har valgt at bosætte os i, og som vi naturligvis føler og forpligtede til at give mere til end vi regner med at få igen. Kommunen er vores “omsorgsfulde fællesskab”, og med vores mobile teknologier kan vi cykle rundt og tilbringe tid sammen med borgerne, aktivere, inspirere og etablere de løsninger, som borgerne ønsker sig.\nDet er ikke svært, men det kræver en ekstraordinært stor præstation. Det kræver mod at sige “stop - ikke mere, kun bedre”. Men det er det du skal sige. Du skal kæmpe for retten til at udføre dit arbejde. Du skal måle din succes på, hvor meget du evner at påvirke andre menneskers liv positivt. Du skal turde sige til de andre led i kæden “jeg beklager, men jeg kan simpelthen ikke se hvor denne lov, regel, rapport, direktiv eller hvad det nu er, skaber værdi for os i vores arbejde. Du er nødt til at komme tilbage med noget der er konkret brugbart og handlingsorenteret og som ikke bare er mere men bedre”.\nFor det er alle os velmenende veluddannede akademikere der er problemet. Det er alle os, der har taget en uddannelse der nok tillader én at sætte mange kloge ord sammen i en lang sætning, men vi evner ikke at slå en søm i en væg uden at bøje hammeren. Vi gider godt bruge 6 måneder på at skrive føljeton om hvordan man på et plejehjem løfter en støvsuger op på første sal, men hvis vi bliver bedt om at give en hånd med ved støvsugningen eller pudse næsen på vores egne forældre, så bliver vi sgu sure. Ja nærmest fornærmede.\nVi har ingen kvababbelser med at give alle børnehaver en pædofilikasket på, for den sunde fornuft og det enkelte menneske er ikke noget, der fylder i statistikkerne. For vi knokler jo derudad, ikke.\nPuha, vi har travlt. Vi taler i mobiltelefon, og sidder i møder, og læser, og snakker og skriver rapporter og laver analyser og fremlægger og sætter gang i debatten. Vi sidder på spinningcyklen i livets store fitnesscenter og har mega-megatravlt.\nMen vi skaber ikke en skid.\nVi udretter helt utroligt lidt ift. den energi vi kaster ind i det. Og hvis nogen spørger: “hvor skal du hen?”, hvad svarer vi så? “Det har jeg ikke tid til at beskæftige med men lige nu. Jeg skal holde gang i hjulene?”.\n2013-2020 bliver “ikke mere fis” perioden\nJeg skulle holde et andet oplæg, og jeg plejer altid at bruge noget tid på at sætte mig ind i hvad min kunde laver - hvad MENINGEN er og hvilken VÆRDI, de skaber. Men efter 2 timers research var jeg ikke blevet klogere. Tjeck lige den her side:\nSo sorry, jeg har to akademiske titler og har både undervist og fået undervisning på diverse smarte business schools: jeg fatter ikke en disse af hvad der står.\nDu skal ikke finde dig i alt det fis. Du skal gøre noget mere oprør, og kæmpe for det der er dit.\nChefen for en af verdens største virksomheder Procter & Gamble har sagt dette:\n"We think not in quarters and years but we think in decades. We need more of that. We need different kinds of leaders -- they need to think about how they spend their time, they need to think longer term, and they need to understand their role is to ensure the ideal is right and that it’s activated everywhere. It can happen, I’ve seen it happen but we need to take it from the exception to the norm.”\nJeg kunne ikke være mere enig. Lederne i vores samfund skal bruge meget mere tid på at skabe ideelle forestillinger om hvordan BEDRE ser ud - i dag er det faktisk muligt at bygge prototyper og designe samfundsmodeller meget mere visuelt og interaktivt, så det er også en både spændende og sjov opgave.\nHvis Mozart blev født i dag, så ville han jo heller spille på cembalo. Hvis Grundtvig skulle starte højskolen forfra i dag, så ville han ikke være afhængig af lærere og bygninger. Og hvis vi skulle skabe en ny offentlig sektor, er det også supersundt at sige “hvis vi nu glemte alt, og kun brugte det bedste af det vi har og fokuserer 100% på at skabe mening og værdi - hvordan skulle det så se ud”. Og så kunne vi have en demokratisk debat om dét bagefter.\nHvorfor f.eks. blive ved med at måle på produktivitet, tid, penge og vækst, når det i dag er fuldt ud muligt at begynde at eksperimentere med at måle på positiv påvirkning, effekt, lykke, relationer, osv.?\nNytter det noget, at vi bliver ved med at kaste os over problemstillingerne og lave flere analyser, artikler og rapporter om, hvad der er galt? Eller skal hellere se på, hvad der virker? Det kan godt være, at der findes et dobbelt socialt system - men hvis der gør skyldes det ikke onde mennesker. Det skyldes et ondt system, der lever at kompleksitet og som absorberer den frie vilje, empatien og den sunde fornuft. Det onde system elsker møder, bureaukrati, udvalgsarbejde og juristeri, for det sender 80% af befolkningen på mental folkepension. Og af dem lider halvdelen af “tillært hjælpeløshed”. Dem der sidder på magten i samfundet (de velmenende, veluddannede akademikere) er ikke onde - men de har en enorm interesse i at bevare og komplicere den offentlige sektor. De næste 5-10 år er det deres kompetencer der står for fald (analyse er ikke et job), og det er dem der kommer til at miste deres jobs. De skal genopfinde sig selv og skabe en helt ny identitet, og det er helt naturligt, at man kæmper med næb og klør mod denne forandring. Det er bare ikke det samme som, at det er rigtigt.\nOg man må jo spørge sig selv: vil jeg leve et liv med papirskubberi? Eller vil jeg arbejde et sted, hvor jeg skaber løsninger der gør andre menneskers liv bedre?\nDer vil altid være nogen, der har en interesse i at bilde dig ind at dit liv er så kompliceret, at du ikke kan finde ud af at leve det selv. Men det gode liv er ikke det nemme liv. Det gode liv er værd at kæmpe for, utak er verdens løn og det eneste der kommer af sig selv er rod og nullermænd. Start med hvorfor? Hvorfor er du her? Hvad er meningen med det du laver? Hvad gør dig glad ift. de mennesker du skal hjælpe? Hvilken ting kan I forpligte jer til at gøre - hver dag - som vil skubbe jer i en bedre retning? F.eks. “vask hænder”, eller “spørg andre om de har brug for hjælp alle de steder du kommer”, “ingen møder over 20 min”, “spis frokost sammen med dem du ikke kender/kan lide”, “brug 5 min hver dag på at lære noget nyt om en anden afdeling, andre fag”, etc.\nEt godt sted at starte er med denne øvelse: Tøm køleskabet\nVi har nemlig alt det vi skal bruge, men vi skal træne vores evne til at kunne skelne mellem mere og bedre. Og så bruge det vi har.\nHver dag skal der skabes positiv påvirkning på andre menneskers liv. Så tag et billede af det og hæng det op. Del det på arbejdspladsen, så det bliver synligt for alle HVORFOR det er vi abejder her. Hvis væggen er tom har man nok et problem.\nGør noget andet end du plejer. Jeg har købt et armbånd til mig selv med et Oscar Wilde citat “Jeg er så klog, at nogle gange forestår jeg intet af hvad jeg siger”, som jeg har dømt mig selv til at gå med. Hvis ikke jeg som fremtidsforsker kan skabe positiv påvirkning på dig som læser, hvis ikke du kan bruge det til noget, hvor du kan flytte på noget i andre menneskers liv … ja, så skal jeg måske til at gøre mig mere umage. Når du står i samme situation - hvor du bliver presset på din selvforståelse og vaner, så lav en lille pause og tænke, “jeg skal bare ikke gøre som jeg plejer”. Tag et ur eller armbånd eller vælg et stykke musik, der skal minde dig om hvad det er du gerne vil ændre.\nOpsøg irrtation - irriterende mennesker er som regel kun irriterende af én grund: at de har ret. Bare tidsforskudt. Min mand har f.eks. næsten altid ret. Vi taler 999 ud af 1.000. Så jeg kan jo ligeså godt give ham ret, og så gå en lille tur indtil raseriet er dampet af. Tror I han er blevet glad. Næste gang du er oppe at toppes med nogen, så prøv at starte sådan: “Du er det mest irriterende menneske jeg har mødt i dag, så noget må du have ret i. Man kan ikke være så irriterende uden at have ret i noget. Prøv at sige noget mere”.\nOg jeg ved godt, hvorfor folk synes dovne Robert er så irriterende… :)\nStink - for man bliver ikke bedre, hvis ikke man kommer igennem stinkefasen.\nEn gruppe af ledere indenfor social- og omsorgssektoren havde booket mig til et arrangement, hvor vi sammen skulle blive klogere på fremtidens offentlige sektor. Og så gik projektoren ud. Udenfor skramlede kaffemaskinen, så vi nogle gang ikke kunne høre, hvad vi selv tænkte. Efter en halv time kørte gardiner pludseligt ned. Og alle var helt færdige af grin, for vi var lige blevet enige om, at i årene der kommer vil systemet brase sammen om ørerne på os, og vi bare måtte improvisere med det vi nu har - fordi vi dermed ville få øjnene op for hvor utroligt fed en tid det er, vi lever i.\nJeg takkede universet for på denne måde at understrege alle pointerne. For havde vi valgt at fokusere på “mere” og “plejer” i de timer vi havde sammen, så havde vi spildt al vores energi på at få projektoren til at fungere, og gardinerne kørt på plads og kaffemaskinen til at tie stille. I stedet bidrog alle med masser af godt humør og alle greb de muligheder, der var i situationen. Det var fedt. Det var sjovt og det var krævende - men resultatet var også meget bedre.\nFedt, sjovt og krævende er gode ledestjerner for dem der gerne vil en bedre offentlig sektor.\n2013 er lige startet.\nLad os gøre det til året, hvor vi tilgiver hinanden.\nHvor alle os der kan og vil, hver dag gør noget vi synes er bedre, og holder bare lidt op med at gøre det, der er mere.\nLad os bede cheferne lytte højere til alt det medarbejderne og borgerne synes er bedre, og samle brikker til deres puslespil for de ideelle løsninger.\nLad det være året, hvor vi ikke skriver flere rapporter, men bruger de rapporter vi har.\nHvor vi siger “enhver idiot kan påpege et problem, det kræver et helt særligt mod at komme op med en løsning”.\nHvor det er ok, at sige “ja, jeg fatter ikke en skid af hvad I siger, men I mener det sikkert godt. Vil I ikke med ud og se hvordan vores hverdag ser ud, så I bedre kan hjælpe os med at skabe positiv påvirkning på andre menneskers liv”?\nEmneord: Socialkrisen, Socialsystemet, Velfærd, Danmarks fremtid, Velfærdssamfundet, Anne Skare Nielsen


Cevea - Lokalisme som politisk redning\nV i har ikke kun en økonomisk krise, men også en demokratisk krise og en tillidskrise. Nok stemmer vi danskere stadig pligtskyldig til folketingsvalgene, men de politiske beslutninger er gradvis blevet løsrevet fra danskernes hverdag og ' folkets stemme' er efterhånden groet sammen med embedsværket.\nDe folkevalgte opfattes i stigende grad som levebrødspolitikere og mediehungrende marionetdukker. Den måde hvorpå både blå og rød blok håndterer de aktuelle finanslovsforhandlinger, er et fint eksempel på, hvordan politik er blevet til en administrativ budgetlægningsdisciplin, der er svær at gennemskue for det brede flertal, og som får landspolitik til at minde om et slag stratego.\nDET STORE SPØRGSMÅL er, hvordan vi bringer tillid, lydhørhed og engagement tilbage til det danske demokrati? Det demokratiske engagement skal genfindes ved at indføre en mere radikal tilgang til lokalt deltagelsesdemokrati.\nVi skal genopfinde det svære ord ' subsidiaritetsprincippet' og sikre, at alle politiske beslutninger træffes tættest muligt på borgerne. Det handler om, at borgerne skal genvinde ejerskab over og genfinde engagement i det lokale og det nære. Den offentlige sektor opfattes af alt for mange som ansigtsløs og fjern, men den offentlige sektor er netop det nære fællesskab. Den er, og skal være, ejet af folket. Derfor skal vi alle tage vores del af ansvaret for at forbedre den.\nDEBATTEN OM privatskoler og selvejende folkeskoler udstiller danskernes behov for ejerskab over velfærdsinstitutionerne, som de har kontakt med i deres hverdag. Men i stedet for at splitte skolevæsenet op, bør vi demokratisere folkeskolen som helhed. Det kunne ske ved at give medarbejdere og forældre medbestemmelse over kursen for deres folkeskole. En demokratisering af skolevæsenet kan måske modvirke den stigende polarisering af samfundet.\nDanskerne samles i høj grad i arbejdsfællesskaber og værdifællesskaber, hvilket forstærker den sociale ghettoisering. Hvis vi formår tillige at skabe stærke lokale fællesskaber, kan vi måske genvinde noget af den sammenhængskraft, som vi har tabt. Hvis forældrene i skoledistriktet omkring den udskældte Blågårdsskole på Nørrebro havde følt et stærkere ejerskab over skolen, hvis de var mere lokalpolitisk engageret, så ville de ressourcestærke forældre måske ikke i samme omfang føle sig nødsaget til at vælge folkeskolen fra?\nDET BLIVER EN AFGØRENDE politisk kamp fremover at sikre, at de politiske beslutninger ikke træffes fjernt fra folks hverdag, men ud fra en lokalistisk tilgang, hvor magten forskydes nedad i samfundet -væk fra bureaukrati og markedsgørelse.\nBeslutningerne skal træffes af mennesker af kød og blod.


Besøg os på Samsø - Samsø Gårdbutik Svanegården og Uldgården Ærø Gårdbutk\nBesøg os på Samsø i Permelille og Tranebjerg\nFra Jylland sejler der færge fra Hou ved Odder til Sælvig på Samsø. Sejltiden er 1 time og færgen sejler flere gange dagligt. Fra Sjælland sejler der færge fra Kalundborg til Ballen på Samsø og sejltiden varer 1 time og 15 minutter. Fra færgehavnene går der bus til Permelille. Man kan også leje cykler i havnene.\nButikkens varetegn er øens eneste vandtårn. Dette tårns ses fra Samsøs hovedvej. Permelille ligger midt i mellem byerne Tranebjerg, Pillemark, Kolby, Ørby og Brundby. Der er parkering lige ved butikken.\nPermelille Bussen kører direkte til og fra butiksdøren i Permelille. Tjek tider her: http://www.visitsamsoe.dk/bus-pa-samso-nr-131/\nPga. Samsøs centrale placering midt i Danmark sejler mange i lystbåd til Samsø. Der er havne i Ballen, Langør, Mårup og Kolby Kås foruden Sælvig, der kun er færgehavn. Der går bus fra alle havne direkte til butiksdøren i Permelille og der er desuden gode forhold for cyklister på Samsø. Afstanden fra Ballen til Permelille er 4,7 km. Fra Kolby Kås til Permelille er der 3,9 km. Fra Mårup til Permelille er der 19 km. Fra Langør til Permelille er der 15,9 km. Og fra Sælvig til Permelille er der 7,2 km.\nTuristbustur til Samsø\nDet er ofte muligt at komme med en turistbus til Samsø. Forhør hos busselskaber og rejsearrangører om deres ture til Samsø, og spørg også om bussen besøger gårdbutikken i Permelille.\nDet er populært at cykle rundt på Samsø, og man kan nemt leje en cykel eller få sin egen med på færgeoverfarten.\nPå Samsø er der en flyveplads. Forhør her om mulighederne.


Tog Lille - Zaventem | Køb billige togbilletter og find togtider | Trainline\nTog fra Lille til Zaventem\nDen gennemsnitlige tid at rejse fra Lille til Zaventem med tog er 2t 27m over en afstand på omkring 103 km. Der kører normalt 15 tog om dagen fra Lille til Zaventem, og billetter starter fra 17,70 €.\nTogtider fra Lille til Zaventem\nTjek de næste tog, der afgår fra Lille til Zaventem for den tir 29 jun. For den fulde togtidsplan eller for at søge efter et senere tidspunkt eller dato, klik her.\n11:08 13:18 2t 10m, 1 togskift\n11:09 13:55 2t 46m, 2 togskift\n12:08 14:18 2t 10m, 1 togskift\n12:09 14:55 2t 46m, 2 togskift\n13:09 15:56 2t 47m, 2 togskift\n14:08 16:18 2t 10m, 1 togskift\n15:08 17:18 2t 10m, 1 togskift\n15:09 17:55 2t 46m, 2 togskift\n16:08 18:18 2t 10m, 1 togskift\n16:32 18:55 2t 23m, 2 togskift\nBillige togbilletter fra Lille til Zaventem\nPrisen på togbilletter fra Lille til Zaventem starter ved 17,70 € envejs for en Standard Class-billet, hvis du bestiller på forhånd. Reservation på dagen er normalt dyrere, og prisen kan variere afhængigt af tidspunktet på dagen, ruten eller klassen.\nDe fleste af togselskaberne i Europa frigiver deres billetter omkring tre til seks måneder i forvejen, og mange af dem kan være billigere, jo tidligere du reserverer dem. Hvis du ved, hvilke datoer du vil rejse på, vil du muligvis kunne få fat i nogle billigere togbilletter fra Lille til Zaventem.§\nVil du vide mere om din rejse fra Lille til Zaventem? Vi har samlet nogle af vores kunders oftest stillede spørgsmål for at hjælpe dig med at planlægge din rejse.\nHvor lang tid tager toget fra Lille til Zaventem?\nDen gennemsnitlige rejsetid med tog mellem Lille og Zaventem er 2 timer and 27 minutter, og der er ca. 15 tog om dagen. Rejsetiden kan være længere i weekender og på helligdage, så brug vores rejseplanlægger på denne side til at søge efter en specifik rejsedato.\nHvad er den hurtigste rejsetid mellem Lille og Zaventem med tog?\nDen hurtigste rejsetid med tog fra Lille til Zaventem er 2 timer and 10 minutter.\nHvor meget koster toget fra Lille til Zaventem?\nTogbilletter fra Lille til Zaventem starter fra kun 17,70 €, når du forudbestiller dem og er normalt dyrere, når de købes på selve rejsedagen. Priserne kan også variere, afhængigt af det tidspunkt på dagen, den rute og den klasse du bestiller.\nEr der et direkte tog fra Lille til Zaventem?\nNej, der er ingen direkte togforbindelser fra Lille til Zaventem. En rejse fra Lille til Zaventem med tog vil kræve mindst 1 skift.\nHvornår afgår det første tog fra Lille til Zaventem?\nDet første tog fra Lille til Zaventem afgår kl. 09:09. Tiderne og tjenesterne kan variere i weekender og på helligdage.\nHvornår afgår det sidste tog fra Lille til Zaventem?\nDet sidste tog fra Lille til Zaventem afgår kl. 18:08. Tog, der afgår i de tidlige morgentimer eller meget sent om aftenen, kan være sovevogne, og tiderne og forbindelserne kan også variere i weekender og på helligdage.\nHvad er afstanden mellem Lille og Zaventem med tog?\nTog fra Lille til Zaventem tilbagelægger en distance på ca. 103 km under rejsen.\nOplysningerne er beregnet ud fra rutetog tjenester for Lille til Zaventem for en typisk ugedag ved hjælp af tidsplandata for 29.06.2021. I weekender, helligdage eller andre ekstraordinære tider kan færre tjenester være ledig. Billetprisen er fundet af vores kunder på Trainline på 11.07.2021 til rejser på 11.07.2021 og til voksne billetter på økonomi, rabatkort og busrejser udelukket.\nRegensburg til Rostock\nLjubljana til Venezia Porto Marghera\nRom Termini til Düsseldorf


Anskaf kemikalieskab, oliemåtter med mere her | GreenGift\nHome Uncategorized Anskaf kemikalieskab, oliemåtter med mere her\nAnskaf kemikalieskab, oliemåtter med mere her\nØnsker man sig et kemikalieskab, kan det også være fordi man ønsker bedre håndtering af det. Hos https://www.oliesug.nu/produkter/kemikalieskabe finder man et katalog, som også er spækket med løsninger i den kategori. Når det kommer til kemikalieskabe er der alt andet lige også meget forskelligt og vælge imellem hvad angår størrelser og indretningen af skabet. Der er nogle som egner sig bedre til ens formål end andre måske gør.\nSå længe det bare er rummeligt nok til at kunne have alle tingene derinde på en gang er man jo nok også meget tilfreds. opbevaring af kemikalier er ikke noget man bare kan stryge over en kam, for det kan også være der skal forskelige forbehold for at man kan opbevare det tilstrækkeligt sikkert. Det er alt andet lige noget af det, som mange også kommer til at blive klogere på, hvis det er man tager et kig her på siden.\nForuren mindre med hjælp af disse produkter\nForurening er noget som mange går og kæmper med i dag, og som virksomhed har man også et større ansvar end så mange andre. Så hvis det nu er man går og forbruger meget på arbejdet, er det også vigtigt at være så bæredygtig som overhovedet muligt. Det er noget som mange forbrugere også har øje på i dag, og derfor tillægger de det også en vis værdi hvis det er man går ind og kigger på udvalget her på nettet.\nHer på siden finder man frem til oliemåtter, som er brugt til at absorbere det olie man går og spilder på arbejdet. Nogle arbejdspladser går og håndtere sådan nogle produkter og midler i løbet af dagen, og er det ikke noget man passer på med eller er forsigtig omkring, er det også noget som kan havne en i store problemer. Find et udvalg her på siden, som også kan være med til at få de fleste dækket ind som har brug for det her i dag. Det behøver ikke og koste en bondegård hvis man gør det igennem nettet her.\nPrevious articleKom afsted i dag\nNext articleGardiner og boligindretning